Όροι χρήσης - goumenissa.info - Ιστοσελίδα για τη Γουμένισσα Παιονίας Κιλκίς\nΕφόσον το goumenissa.info σας δίνει τη δυνατότητα να αναρτάτε το δικό σας περιεχόμενο σε αυτό, συμπεριλαμβανομένων κειμένων ειδησιογραφικού χαρακτήρα και αγγελιών, θα πρέπει να σεβαστείτε και να τηρήσετε τους όρους χρήσης.\nΓράφουμε με πεζά Ελληνικά και με ολόκληρες λέξεις (όχι σα να γράφουμε SMS).\nΔεν κάνουμε προσωπικές επιθέσεις σε άλλα τρίτα πρόσωπα\nΤο goumenissa.info δεν είναι υπεύθυνο για το περιεχόμενο των άρθρων. Τα άρθρα αντιπροσωπεύουν το αποστολέα τους και όχι απαραίτητα τη γνώμη των ανθρώπων και των συντελεστών του goumenissa.info ή άλλων χρηστών. Κάθε χρήστης που πιστεύει ότι θίγεται είτε προσωπικά είτε σε γενικότερο επίπεδο, μπορεί να επικοινωνήσει με τους διαχειριστές του goumenissa.info και να εκφράσει τα παράπονά του. Υπάρχει η δυνατότητα διαγραφής αναρτήσεων, αν και η τακτική αυτή δεν υιοθετείται από το goumenissa.info και ακολουθείται μόνο σε ακραίες περιπτώσεις όπου η διαγραφή του άρθρου κρίνεται άκρως απαραίτητη.\nΆρθρα τύπου SMS, με συντμήσεις σε λέξεις και συνδέσμους θα διαγράφονται χωρίς προειδοποίηση.\nΆρθρα ή σύνδεσμοι για παράνομο υλικό καθώς και για την επεξεργασία του ή την ανεύρεσή του θα διαγράφονται μόλις αυτά γίνονται αντιληπτά.\nΟι χρήστες που δεν τηρούν τους παραπάνω κανόνες θα δέχονται σχετικές προειδοποιήσεις από τους διαχειριστές μέσω e-mail. Η συνεχιζόμενη καταπάτηση των κανονισμών θα αποφέρει τη διαγραφή των χρηστών.\nΤο περιεχόμενο ενός άρθρου θα πρέπει να είναι όσο το δυνατόν πιο ουσιώδες και σαφές, ώστε να γίνεται άμεσα κατανοητό από τους αναγνώστες του. Ο τίτλος πρέπει να είναι σχετικός με το περιεχόμενο και όσο το δυνατόν πιο κατατοπιστικός. Τέλος, φροντίστε ώστε το μήνυμά σας να δημοσιευθεί στην κατάλληλη κατηγορία!\nΗ συμμετοχή στο goumenissa.info προϋποθέτει την ανεπιφύλακτη αποδοχή των παραπάνω όρων, οι οποίοι έχουν σκοπό να προφυλάξουν τους χρήστες που συμμετέχουν και να εγγυηθούν την ομαλή ενημέρωση. Οι διαχειριστές του διαδικτυακού τόπου είναι οι υπεύθυνοι για την τήρηση αυτών των κανονισμών και σε αυτούς θα πρέπει να απευθυνθείτε για ό,τι έχει σχέση με τον τρόπο λειτουργίας του διαδικτυακού τόπου.\nΟι αγγελίες πρέπει να είναι σύμφωνες με τους κανόνες. Το goumenissa.info διατηρεί το δικαίωμα να αποφασίζει αν μια αγγελία συμμορφώνεται ή όχι με τους κανόνες και το γενικότερο πνεύμα της παρούσας ιστοσελίδας. Οι κανόνες ενημερώνονται διαρκώς και μπορεί να αλλάζουν ανά χρονικά διαστήματα.\nΔεν επιτρέπεται να εισάγετε αγγελίες με το ίδιο προϊόν σε περισσότερες από μία κατηγορίες. Διαγράψτε την παλιά αγγελία πριν εισάγετε την νέα.\nΟι αγγελίες θα διαγράφονται αυτόματα από το σύστημα μετά από την πάροδο ενενήντα (90) ημερών από τη δημοσίευσή τους. Σε περίπτωση που στο χρονικό αυτό διάστημα ένα αντικείμενο δεν πουληθεί, είστε σε θέση να δημοσιεύσετε νέα αγγελία με το ίδιο περιεχόμενο.\nΠρέπει να έχετε συμπληρώσει το 18ο έτος της ηλικίας σας για να αναρτήσετε μια αγγελία στην goumenissa.info.\nΕταιρικές αγγελίες επιτρέπονται μόνο όμως στην περίπτωση που αυτές αφορούν προσφορά ή μεταχειρισμένα προϊόντα και μόνο από εταιρίες που εδρεύουν στην Ελλάδα.\nΕισάγετε έναν ευπρεπή και ευνόητο τίτλο και σχετικό κείμενο περιγραφής. Μπορείτε να προσθέστε επιπλέον πληροφορίες για να διευκολύνετε τον υποψήφιο αγοραστή ή πωλητή. Αναφέρετε τις πιθανές βλάβες ή ελλείψεις.\nΕπιτρέπονται μόνο αγγελίες στην ελληνική γλώσσα.\nΗ τοποθέτηση του προϊόντος στη σωστή κατηγορία βοηθάει ιδιαίτερα στη διαδικασία της αγοραπωλησίας. Εάν δε γνωρίζετε που να τοποθετήσετε το προϊόν, δείτε τις υπόλοιπες αγγελίες στον ιστότοπο ως δείγμα.\nΜόνο ένα προϊόν επιτρέπεται ανά αγγελία εκτός στην περίπτωση που πωλείται κάποιο σετ προϊόντων.\nΑν πουλάτε ή ζητάτε κάποιο σετ προϊόντων αποτελούμενο από προϊόντα πολλών κατηγοριών, θα επιλέγεται ως κατηγορία αυτήν του βασικού προϊόντος και όχι την κατηγορία κάποιοι από τα παρελκόμενά του.\nΔεν επιτρέπονται σύνδεσμοι στο κείμενο ή στις εικόνες της αγγελίας παρά μόνο αν οδηγούν στην ιστοσελίδα του κατασκευαστή.\nΤραβήξτε πολλές φωτογραφίες από διαφορετικές οπτικές γωνίες. Οι αγγελίες με εικόνες προσελκύουν μεγαλύτερο ενδιαφέρον. Δεν επιτρέπονται λογότυπα εταιριών.\nΠροϊόντα πειρατείας ή παράνομα αντικείμενα\nΔεν επιτρέπεται να διαφημίζετε πειρατικά, κλεμμένα ή λαθραία προϊόντα. Δεν επιτρέπονται αγγελίες που περιέχουν παράνομα αγαθά σύμφωνα με τους νόμους της Ελλάδας. Δεν επιτρέπονται αγγελίες που περιέχουν προϊόντα των οποίων η πώληση είναι παράνομη σύμφωνα με το ελληνικό δίκαιο.\nΔεν επιτρέπονται αγγελίες ή εικόνες που μπορούν να θεωρηθούν προσβλητικές για συγκεκριμένα άτομα, έθνη ή δημόσια πρόσωπα.\nΌροι χρήσης Η Γουμένισσα Φωτογραφίες Σύνδεσμοι Επικοινωνία


ΜΟΤΣΙΟΛΑΣ ΣΙΔΕΡΗΣ : Η εγκύκλιος των αναπληρωτών Ειδικού Εκπαιδευτικού Προσωπικού (ΕΕΠ) και Ειδικού Βοηθητικού Προσωπικού (ΕΒΠ)\n▼ Αυγ 2019 (35)\nΣυνάντηση με τον Βουλευτή Ευρυτανίας κ. Κοντογεώρ...\nΤο τραγούδι των αναπληρωτών επίκαιρο όσο ποτέ\nΗ εγκύκλιος αναπληρωτών 2019-2020\nΠλήρωση κενής θέσης Προϊσταμένου στο 2/Θ Δημοτικό ...\nΠλήρωση κενής θέσης Υπευθύνου Πληροφορικής και Νέω...\nΠλήρωση θέσης Υπευθύνου Φυσικής Αγωγής και Αθλητισ...\nΙΕΠ, ΙΣΤΟΡΙΚΗ ΣΥΛΛΟΓΗ ΣΧΟΛΙΚΩΝ ΕΓΧΕΙΡΙΔΙΩΝ\nΟρκωμοσία Δημοτικών και Κοινοτικών Συμβούλων Δήμου...\nΕπέκταση του προγράμματος «Σχολικά γεύματα» σε 1.2...\nΣύναξη Ευρυτάνων Αγίων\nΠερσινές προσλήψεις Α φάσης των δασκάλων\nΠερσινές προσλήψεις Α φάσης των νηπιαγωγών\nΠίνακας με τον αριθμό της σειράς του τελευταίου αν...\nΗ ΠΑΝΑΓΙΑ ΤΩΝ ΕΥΡΥΤΑΝΩΝ. ΠΑΝΑΓΙΑ Η ΠΡΟΥΣΙΩΤΙΣΣΑ. Η...\nΦασφαλής Νίκος:Ανάγκη πραγματοποίησης δεύτερης φάσ...\n5-6 Σεπτεμβρίου οι προσλήψεις των αναπληρωτών\nΑν και η ζωή μας έγινε ποδήλατο.. Πάμε για ορθοπετ...\n12-08-19 H εγκύκλιος αποσπάσεων σε φορείς αρμοδιότ...\nΕνημερωση από τον Αιρετό στο ΚΥΣΠΕ Φασφαλή Νίκο\n( 9/8) Ανακοινοποίηση . Αποσπάσεις εκπαιδευτικών Π...\nΑποσπάσεις σε Φορείς: Ανακοινώνονται οι Αποσπάσεις...\nΗ Εισήγηση της Υπουργού Παιδείας και Θρησκευμάτων ...\nΥφυπουργός Παιδείας και Θρησκευμάτων κ. Σoφία Ζαχα...\nΑνακοίνωση του αιρετού ΚΥΣΠΕ Νίκου Φασφαλή για τις...\n02-08-19 Αποσπάσεις εκπαιδευτικών Πρωτοβάθμιας Εκπ...\nΑναστολή της διαδικασίας επιλογής των μελών των Πα...


ΑΕΤΟΣ Grevena Γρεβενά : Fake news (ψεύτικα νέα) στα Γρεβενά : Γρεβενιώτης "Μεγαλοδημοσιογράφος" σκνίπα στο μεθύσι κατέληξε στο Νοσοκομείο!\nΔεν πρέπει να βλέπουμε φαντάσματα..\nΤοπικό blog γράφει:\nΜεγαλοδημοσιογράφος τον (με όμικρον -!-) Γρεβενών\nεχθές το βράδυ κατανάλωσε μεγάλη ποσότητα ούζο!Στο τέλος βρέθηκε στην ανηφόρα από τις κεραίες και έψαχνε να βρει πού είναι το αυτοκίνητό του!Τον βρήκαν αστυνομικοί και τον κατεύθυναν χωρίς φυσικά να τον επιτρέψουν να οδηγήσει! Οι αστυνομικοί τον καληνύχτισαν αλλα αυτός πήγε στο νοσοκομείο μιας και αισθάνθηκε δυσφορία και δεν μπορούσε να πάρει τα πόδια του!Εκεί δέχτηκε τις πρώτες βοήθειες αφού πρώτα είχε ταΐσει τέσσερις-πέντε πάπιες!\nΤι να πεις λυπηρά πράγματα !\nΑΕΤΟΣ: Επειδή όμως κάνουμε (και) δημοσιογραφία, ρωτήσαμε να μάθουμε για το συγκεκριμένο "γεγονός" , διότι η "μπάλα" μπορεί να πάρει τον κάθε δημοσιογράφο. Δυστυχώς δεν υπάρχουν πολλοί (το γράφω όπως το αναφέρει) <<μεγαλοδημοσιογράφος>> στα Γρεβενά.\nΣυνομιλήσαμε με την Αστυνομική Διεύθυνση Γρεβενών όπου, ΟΥΔΕΠΟΤΕ, αναφέρθηκε το συγκεκριμένο περιστατικό από κανέναν αστυνομικό στην διάρκεια της χθεσινής νύχτας.\nΜιλήσαμε με εκπρόσωπο της Διοίκησης του Νοσοκομείου Γρεβενών, όπου μας διεμήνυσε ότι δεν καταγράφηκε ΚΑΝΕΝΑ περιστατικό στο χθεσινό βιβλίο συμβάντων που να έχει να κάνει με μέθη ή αδιαθεσία.\nΑΕΤΟΣ 2: Το να φαντάζεσαι, και να προσπαθείς να σπιλώσεις υπολήψεις, είναι εύκολο. Να γράφεις όμως την αλήθεια, είναι ΑΔΥΝΑΤΟ..\nΥΓ. Το παρόν (και δεν είναι απειλή), κοινοποιήθηκε και στην Εισαγγελία Γρεβενών, διότι η "είδηση" θα πρέπει να γράφεται με στοιχεία και ΟΧΙ με εμπάθεια...\nΕτικέτες ΓΡΕΒΕΝΑ, δικαστικες υποθέσεις\nΓΙΑΤΙ ΡΕ ΦΙΛΕ Ο ΤΕΝΕΚΕΣ ΠΟΥ ΤΟ ΕΓΡΑΨΕ ΑΥΤΟ ΔΕΝ ΗΠΙΕ ΚΑΜΜΙΑ ΦΟΡΑ ΣΤΗ ΖΩΗ ΤΟΥ;!! ΕΙΝΑΙ ΔΙΚΑΙΩΜΑ ΤΟΥ ΚΑΘΕΝΟΣ ΕΑΝ ΘΑ ΠΙΕΙ ΚΑΙ ΠΟΣΟ ΧΩΡΙΣ ΝΑ ΔΙΝΕΙ ΑΝΑΦΟΡΑ ΣΕ ΚΑΘΕ ΤΥΧΑΡΠΑΣΤ,Ο ΕΑΝ ΒΕΒΑΙΑ ΔΕΝ ΕΝΟΧΛΕΙ ΚΑΠΟΙΟΝ!!!


Βλοσηρό βλέμα, πινακας ζωγραφικής σε καμβα\nΚωδικός προϊόντος: ΚΩΔ.12258\nΦτιάξτε τον δικό σας πίνακα ζωγραφικής. Ψηφιακή εκτύπωση υψηλής ποιότητας. Αγοράστε εξαιρετικούς πίνακες, τώρα μόνο στην Artivity. Λαδοτυπία υψηλής ποιότητας. Έλληνες και ξένοι καλλιτέχνες στο σαλόνι σας. Μπορείτε να επιλέξετε μεταξύ απλής εκτύπωσης ή ανάγλυφης πινελιάς (λαδοτυπίας).


Γιαβτόκας: «Τυχερός όποιος κερδίζει στο ΟΑΚΑ» | Onsports.gr\nhome ΜπάσκετEuroleagueΓιαβτόκας: «Τυχερός όποιος κερδίζει στο ΟΑΚΑ» Κοινοποιήστε\nΓιαβτόκας: «Τυχερός όποιος κερδίζει στο ΟΑΚΑ»\tΣυντάκτης: Αλεξάνδρα Λούτση\nΔημοσίευση: Παρασκευή, 04 Νοεμβρίου 2011 08.47\nΗ Ζαλγκίρις Κάουνας δεν έχει φύγει ποτέ νικήτρια από το ΟΑΚΑ. Πολύ θα ήθελε να το κάνει σήμερα (04/11, 21.45), σύμφωνα με το Ρομπέρτας Γιαβτόκας.\tΟ Λιθουανός σέντερ, μιλώντας στην εφημερίδα «Sportday», παραδέχθηκε πως είναι τυχερές οι ομάδες που καταφέρνουν να περάσουν από το ΟΑΚΑ, κόντρα στον Παναθηναϊκό, που έχει στις τάξεις του τον έναν και μοναδικό Ζέλικο Ομπράντοβιτς και παίκτες που συνεννοούνται με κλειστά μάτια. Αναλυτικά τα όσα είπε… Για τις αλλαγές που έφερε ο Αλεξάνταρ Τριφούνοβιτς στη Ζαλγκίρις Κάουνας: «Σε δύο ημέρες δεν μπορούμε να αφομοιώσουμε όσα θέλει να μας περάσει. Αυτό που μας ενδιαφέρει πρωτίστως είναι να ανέβουμε ψυχολογικά, γιατί δεν είμαστε και στα καλύτερά μας. Δεν μπορώ να πω με σιγουριά πως στο ΟΑΚΑ θα το παρουσιάσουμε όπως θέλουμε, αλλά σίγουρα θα είμαστε κάπως διαφορετικοί. Το βέβαιο είναι ότι με την έλευση του κόουτς Τριφούνοβιτς έχουμε έξτρα κίνητρο να δείξουμε πραγματικά ότι είμαστε καλύτερη ομάδα από αυτό που έχουμε παρουσιάσει μέχρι τώρα. Έχει θιχτεί ο εγωισμός μας και πρέπει να αρχίσουμε να ανεβαίνουμε στην επιφάνεια. Να επανακτήσουμε την αυτοπεποίθησή μας, να πιστέψουμε στις δυνάμεις μας».\nΓια τον Παναθηναϊκό: «Σίγουρα, έχει απώλειες μετά την αποχώρηση των Φώτση, Νίκολας που ήξεραν καλά την ομάδα. Ωστόσο, ο Παναθηναϊκός είναι πάντα Παναθηναϊκός με όποιο ρόστερ κι αν παίζει. Όταν αγωνίζεται στο ΟΑΚΑ παρουσιάζει πάντα κάτι ιδιαίτερο. Είναι, πάντως, τυχερές οι ομάδες που κερδίζουν στο ΟΑΚΑ. Ελπίζω και εύχομαι να συμβεί και σε εμάς. Αν και μόνο με τύχη δεν μπορείς να περιμένεις πολλά. Βλέπετε, ο Παναθηναϊκός έχει παίκτες που συνεννοούνται με κλειστά μάτια. Πρώτα από όλα, έχει έναν και μοναδικό άνθρωπο: το Ζέλικο Ομπράντοβιτς. Τα λόγια είναι περιττά».\nΓια τη μονομαχία του με το Μάικ Μπατίστ: «Θα είναι πολύ ωραία. Αλλά το θέμα δεν είναι να νικήσω το Μάικ ή να βάλω περισσότερους πόντους από εκείνον, αλλά να φύγω χαρούμενος από ένα γήπεδο στο οποίο έχω ζήσει υπέροχες στιγμές, αφού πρώτα έχω δει παλιούς μου φίλους».\nΓια το ζητούμενο της Ζαλγκίρις Κάουνας κόντρα στον Παναθηναϊκό: «Να παίξουμε καλή άμυνα, που έως τώρα είναι τραγική. Δεν ξέρω τι φταίει. Αν γίνει αυτό στο ΟΑΚΑ, τότε κάτι μπορεί να γίνει. Πέραν τούτου, θα πρέπει να σταματήσουμε τα πικ εν ρολ του Παναθηναϊκού και να «κλείσουμε» το Διαμαντίδη. Για να νικήσουμε πρέπει να περάσουμε… χειροπέδες σε όλους».\nΓια την απομάκρυνση του Ηλία Ζούρου από το λιθουανικό πάγκο: «Ήταν απόφαση του προέδρου και είναι δεκτή και σεβαστή. Το μόνο που θα πω είναι ότι ο Ζούρος είναι πολύ καλός και έμπειρος προπονητής, αλλά πιστεύω δεν είχαμε τον κατάλληλο χρόνο για να δεθούμε».


Η χαμένη αξιοπιστία της Αμερικής - ΤΑ ΝΕΑ\ntanea.gr > Έντυπες Ειδήσεις > Ελλάδα > Η χαμένη αξιοπιστία της Αμερικής\nΗ χαμένη αξιοπιστία της Αμερικής\nΗ απόφαση του Λευκού Οίκου να ανάψει το «πράσινο» φως για τη στρατιωτική επιχείρηση της Τουρκίας στη ΒΑ Συρία δεν έπεσε ως κεραυνός εν αιθρία. Ημασταν προετοιμασμένοι από το τιτίβισμα του αμερικανού προέδρου τον περασμένο Δεκέμβρη. Εξέλιξη που οδήγησε στην παραίτηση του τελευταίου των Μοϊκανών (υπουργού Αμυνας) Τζιμ Μάτις. Υστερα από δέκα μήνες, η αμερικανική προεδρία εκτίθεται εκ νέου. Συνεχίζοντας να χάνει την υπόληψή της και να υπονομεύει την αξιοπιστία των ΗΠΑ διεθνώς. Αυτό είναι το μεγαλύτερο τίμημα που θα κληθεί να καταβάλει η Αμερική σε παγκόσμιο επίπεδο. Από την Ευρώπη και τη Μέση Ανατολή μέχρι την Ασία (Ιαπωνία, Ν. Κορέα, Φιλιππίνες). Με τον κίνδυνο, στην προοπτική μιας δεύτερης τετραετίας εκ μέρους του Ντόναλντ Τραμπ, η ανυποληψία να καταστεί συστατικό στοιχείο της ναυαρχίδας της Δύσης.\nΩς προς το σκέλος των αμερικανοτουρκικών σχέσεων, ανήκω σ' εκείνους που θεωρούν πως οι ΗΠΑ δεν θα εγκαταλείψουν την προσπάθεια συνεννόησης με την Τουρκία προκειμένου να επιτευχθεί ένα modus vivendi με τη Δύση. Σε διαφορετική περίπτωση, θα πρόκειται για μια γεωπολιτική ήττα πρώτου μεγέθους για τους Αμερικανούς. Με αφορμή τη «ζώνη ασφαλείας» στη Συρία, οι δύο πλευρές προχώρησαν σε εντατικές συνομιλίες. Προφανώς και περιελάμβαναν αμοιβαίες παραχωρήσεις και συμβιβασμούς. Θέτοντας σύνορα, «κόκκινες γραμμές» και αντίβαρα εξισορρόπησης εκ μέρους των ΗΠΑ. Κρατώντας και τους Κούρδους στο παιχνίδι. Η επόμενη ημέρα μας αιφνιδίασε εκ νέου. Στο γεωπολιτικό εργαστήριο της Μέσης Ανατολής, δεν κλείνουμε μέτωπα «όπως όπως και όσο όσο». Με αποφάσεις στρατηγικά κοντόφθαλμες, μπολιασμένες με συναλλακτική προχειρότητα και τριτοκοσμικό λαϊκισμό εσωτερικής κατανάλωσης.\nΑπό την προεδρία Ομπάμα - στο πλαίσιο της γεωπολιτικής εξισορρόπησης εκ μέρους των ΗΠΑ - ξεκίνησε η στρατηγική της ισορροπίας δυνάμεων ανά παγκόσμια περιφέρεια. Προσαρμοσμένη στο διεθνές περιβάλλον μειωμένης μονοπολικότητας αλλά και της πιθανής μετάβασης σ' έναν μελλοντικά πολυπολικό κόσμο. Ωστε να μειωθεί δραστικά η εξάρτησή της από επιχειρήσεις άμεσου ελέγχου και στρατιωτικών επεμβάσεων. Αντ' αυτών, η Αμερική προκρίνει και ρίχνει το βάρος της σε μεταβαλλόμενες συμμαχικές σχέσεις με περιφερειακούς δρώντες. Ετσι ώστε να επιτευχθεί και να διατηρηθεί μια νέα ισορροπία δυνάμεων. Συμβατή με τα γεωπολιτικά συμφέροντα των ΗΠΑ.\nΣτη Μέση Ανατολή, επίτευξη ισορροπίας χωρίς τη συμμετοχή της Τουρκίας είναι απλά ανέφικτη. Με ποια όμως δοσολογία που δεν θα ανατρέπει τους συσχετισμούς στη συριακή επικράτεια; Ο Ομπάμα έκανε απότομη στροφή πολιτικής, αφήνοντας πολύ χώρο στη Ρωσία που αναβαθμίστηκε ως εξισορροπιστής στη Συρία. Υποκαθιστώντας σε μεγάλο βαθμό την Αμερική. Ταυτόχρονα, η Τεχεράνη πέρασε «κόκκινες» γεωπολιτικές γραμμές επιρροής που προέβλεπε η συμφωνία για το πυρηνικό της πρόγραμμα. Η συμφωνία Τραμπ - Ερντογάν - αν δεν εξισορροπηθεί - κινδυνεύει να εξουδετερώσει τα βραχυπρόθεσμα αμερικανικά οφέλη (τοποθετώντας την Τουρκία σε αντιπαράθεση με το Ιράν που παραμένει ο πρώτος στόχος των ΗΠΑ) από το ρίσκο μιας μελλοντικής υπερβολικής εξάρτησης από την Αγκυρα. Τόσο στη Συρία όσο και στο βόρειο Ιράκ.\nΚαι η Ευρώπη; Θα συνεχίσει να αρνείται την ανάληψη επιπλέον καθηκόντων και επιμερισμού βαρών στη Μέση Ανατολή; Παραμένοντας, όπως έχει εύστοχα αναφέρει ο πρώην γερμανός ΥΠΕΞ Ζίγκμαρ Γκάμπριελ, «χορτοφάγος σ' έναν κόσμο σαρκοφάγων»; Ποιοι θα καλύψουν το κενό; Ο τούρκος πρόεδρος χαμογελά, αναμένοντας τον επόμενο γύρo διαπραγμάτευσης.\nO Σωτήρης Σέρμπος είναι καθηγητής Διεθνούς Πολιτικής στο Δημοκρίτειο Πανεπιστήμιο Θράκης\nΣέρμπος Σωτήρης 10 Οκτωβρίου 2019 | 05:00


Κεφαλο-κλειδώματα: ΜΑΣ ΕΞΑΠΑΤΟΥΝ ΚΑΙ ΜΑΣ ΛΗΣΤΕΥΟΥΝ ΜΕ ΤΟ ΧΡΕΟΣ.\nΜΑΣ ΕΞΑΠΑΤΟΥΝ ΚΑΙ ΜΑΣ ΛΗΣΤΕΥΟΥΝ ΜΕ ΤΟ ΧΡΕΟΣ.\nΣτο video που ακολουθεί – πρέπει να το δείτε οπωσδήποτε – μια «καθηγήτρια» από τον Καναδά εξηγεί πως με το Δημόσιο Χρέος, κυβερνήσεις και τραπεζίτες εξαπατούν και ληστεύουν τους πολίτες. Εξηγεί ότι οι φόροι αυξάνονται και oι δαπάνες (μισθοί και συντάξεις) μειώνονται για να πληρώνονται οι τόκοι του χρέους.\nΑπό την κατεχόμενη Ελλάδα μέχρι τον πλούσιο Καναδά η μέθοδος είναι πάντα η ίδια. Το χρέος είναι ένα εργαλείο που παράγει αμύθητα κέρδη σ’ αυτούς που .....\n....το εκδίδουν, το κατέχουν και το διαχειρίζονται.\nΗ λύση που προτείνεται στο τέλος του video μπορεί όμως να εφαρμοστεί στον Καναδά, που έχει το δικό του εθνικό νόμισμα (καναδικό δολάριο), αλλά όχι στην Ελλάδα που έχει ένα ξένο νόμισμα, το ευρώ. Ο Καναδάς μπορεί να εκδώσει δολάρια αλλά η χώρα μας δεν μπορεί να εκδώσει ευρώ.\nΓι’ αυτό το πρώτο βήμα για τη σωτηρία της Ελλάδας είναι η εισαγωγή του εθνικού νομίσματός της, της Νέας Δραχμής. Τα υπόλοιπα θα ακολουθήσουν, από πολύ ισχυρότερη θέση που συνοψίζεται σε δύο λέξεις: «εθνική κυριαρχία».\nΜη τολμήσει κανείς, από τους εγχώριους ευρωλάγνους οικονομολόγους, να πει ότι η «καθηγήτρια» από τον Καναδά δεν είναι διεθνώς αναγνωρισμένη, γιατί όπως η ίδια λέει: «Λίγοι άνθρωποι μπορούν ν’ αλλάξουν τον κόσμο».\nΑξίζει να δείτε αυτό το video. Είναι «όλα τα λεφτά»\nΑναρτήθηκε από ΚΑΠΕΤΑΝ ΚΕΦΑΛΟΣ στις Τρίτη, Μαΐου 16, 2017\nΒρισκόμαστε σε πόλεμο !!\n«Κάποτε φωνάζατε "φύγετε τσογλάνια" και τώρα ξεπου...\nΚαι το ξεπούλημα δεν έχει τέλος ...! Αυτές είναι ό...\nΝέο Σοκ: Ερχεται διπλός «σεισμός» στα ακίνητα - Φό...\nΣυνέντευξη του Ν. Ιγγλέση στο ΙΟΝΙΟΝ – FM ΒΙΝΤΕΟ.\nΝέο Μνημόνιο: Ποιοι θα «πληρώσουν» 5 δισ. σε πέντε...\nΑΣ ΚΑΝΟΥΜΕ ΚΑΙ ΕΜΕΙΣ ΠΛΕΟΝΑΣΜΑΤΑ .....ΤΟ ΜΠΟΡΟΥΜΕ...\nΒΙΝΤΕΟ. Ηλίας Κασιδιάρης στο Kontra: “Ντροπή στους...\nΘα τους αφήσουμε τους πουσταράδες; Θα συνεχίσουμε ...\nΜετά τους πανηγυρισμούς ακολουθεί ο θρήνος…


Stokas Construction - Η Εταιρεία\nYou dream. We design & build.\nΗ Stokas Construction είναι μια πλήρης παροχής υπηρεσιών κατασκευαστική εταιρία που βρίσκεται στην Αθήνα. Απολαμβάνουμε να αναλαμβάνουμε έργα όλων των τομέων, προϋπολογισμού και τοποθεσιών στην Ελλάδα ή στο εξωτερικό. Στόχος μας είναι να σχεδιάζουμε και να οικοδομούμε χώρους ζεστούς, φιλόξενους και άνετους, διατηρώντας παράλληλα τις βασικές μας αξίες της αριστείας, της ακεραιότητας και της εμπιστοσύνης.\nΑναλαμβάνουμε κάθε πτυχή του έργου σας, συμπεριλαμβανομένων την αποτίμηση ακινήτων, την αρχιτεκτονική και τον εσωτερικό σχεδιασμό, την κατασκευή και έκδοση αδειών. Είμαστε βέβαιοι ότι η ομάδα των ειδικευμένων επαγγελματιών μας δεσμεύεται να σας προσφέρει το υψηλότερο επίπεδο ποιότητας, στοχεύοντας στην υλοποίηση ακόμα και των πιο δύσκολων και εξειδικευμένων κατασκευαστικών απαιτήσεών σας.\nΠιστοποιητικά & Συστάσεις\nΔιάφορα πιστοποιητικά και συστατικές επιστολές από τους πελάτες μας είναι διαθέσιμα για λήψη. Παρακαλούμε, επικοινωνήστε μαζί μας εάν χρειάζεστε πρόσθετες πληροφορίες.\nDUMBO INVEST AS\nΓιάγκος ΣτόκαςΠολιτικός Μηχανικός / Project Manager\nO Γιάγκος Στόκας είναι ένας Πολιτικός Μηχανικός/Project Manager αφοσιωμένος στο να ακούει με προσοχή και να μετατρέπει την κάθε πληροφορία στο σπίτι των ονείρων σας.\nΤα τελευταία 15 χρόνια ο Γιάγκος έχει εργαστεί σε έργα τόσο του εσωτερικού όσο και του εξωτερικού με μοναδικό γνώμονα την εξασφάλιση της απόλυτης ικανοποίησής των αναγκών του εκάστοτε πελάτη.\nΚάθε νέο έργο, είναι για τον Γιάγκο μία αφορμή να ανεβάσει τον πήχη ακόμα πιο ψηλά θέτοντας νέα, υψηλότερα πρότυπα επαγγελματισμού και ποιοτικής εργασίας.\nΈχει αποδείξει επανειλημμένα ότι αγαπάει να δουλεύει ομαδικά αλλά και να σκέφτεται δημιουργικά. Ο Γιάγκος είναι γνωστός για την ευρηματικότητα του στις δύσκολες απαιτήσεις ενός έργου. Από την αρχή μέχρι και το τέλος, επιδιώκει μόνο την τελειότητα είτε πρόκειται για την απαιτητική ανέγερση μια πολυτελούς βίλας, είτε για την λεπτομερή κατασκευή ενός βιομηχανικού έργου.\nΗ εμπιστοσύνη, η ακεραιότητα και τα υψηλά πρότυπα ποιότητας βρίσκονται στον πυρήνα των αξιών του Γιάγκου και είναι αυτά που φέρνει σε κάθε ένα από τα έργα του.\nΝατάσσα ΚοκκαλιάρηΣχεδιάστρια εσωτερικών χώρων / Διακοσμήτρια\nΠερισσότερο γνωστή για το μινιμαλιστικό της στιλ, η Νατάσσα Κοκκαλιάρη είναι μια σχεδιάστρια εσωτερικών χώρων που υπερέχει στο να δημιουργεί ζεστούς, κομψούς και ελκυστικούς εσωτερικούς χώρους.\nΔιακρίνεται για την ακούραστη μίξη σχεδιαστικών στιλ, υλικών και αρχιτεκτονικών λεπτομερειών και για την δημιουργία διαχρονικών χώρων διαβίωσης.\nΗ Νατάσσα προσφέρει μια πλήρη γκάμα υπηρεσιών σχεδιασμού από την ανακαίνιση μέχρι τη διακόσμηση, την επιτόπια εποπτεία των έργων που αναλαμβάνει και μπορεί να μετατρέψει οποιοδήποτε απλό χώρο σε ένα εκπληκτικό σπίτι!\nΑπό τη διακόσμηση του σπιτιού σας μέχρι το σχεδιασμό επαγγελματικών χώρων και πολυτελών βιλών, κανένα έργο δεν είναι πάρα πολύ μεγάλο ή πολύ μικρό για αυτή την εξαιρετική σχεδιάστρια εσωτερικών χώρων.


Κατάληξη JSP - λογισμικό που ανοίγει αρχεία JSP\nΑρχεία Windows > jsp\nΒαθμολογία: 3.56 ( 18)\n.JSP Κατάληξη Αρχείου\nΤι είδους αρχείου είναι το jsp και πως να το ανοίξετε - Java Server Page File\nΠροχωρήστε στις παρακάτω οδηγίες για το πως να ανοίξετε το είδος αρχείου jsp στον υπολογιστή σας. Αν υπάρχει διαθέσιμο κάποιο πρόγραμμα ανοίγματος για jsp τότε θα το βρείτε στην κατηγορία του υποστηρικτικού λογισμικού όπου θα μπορέσετε να κατεβάσετε ένα δωρεάν πρόγραμμα που ανοίγει Java Server Page File.\nΙστοσελίδα που παράγεται από τον διακομιστή και μοιάζει με αρχείο .ASP ή .PHP αλλά περιέχει κώδικα Java αντί για ActiveX ή PHP. Ο κώδικας αναλύεται από το διακομιστή δικτύου, ο οποίος παράγει HTML που αποστέλλεται στον υπολογιστή του χρήστη. Δεδομένου ότι ο κώδικας Java αναλύεται στο διακομιστή δικτύου, ο τελικός χρήστης δεν βλέπει ποτέ τον κώδικα JSP, αλλά μόνο το HTML που δημιουργείται από τον κώδικα Java στη σελίδα.\nΟι ιστοσελίδες JSP μπορούν να τροποποιηθούν χρησιμοποιώντας ένα πρόγραμμα ανάπτυξης δικτύου ή βασικό πρόγραμμα επεξεργασίας κειμένου.\nΑρχείο jsp - λογισμικό που μπορεί να ανοίξει αρχεία jsp\nΕπιλέξτε ένα πρόγραμμα από τη παρακάτω λίστα αν θέλετε να ανοίξετε, επεξεργαστείτε, δημιουργήσετε, μετατρέψετε, αναπαράγετε, χρησιμοποιήσετε ή απλά για να δείτε ένα αρχείο jsp. Τα προγράμματα είναι ταξινομημένα με βάση τη δημοτικότητά τους αλλά και το πόσο σχέση έχουν με τον τύπο αρχείου jsp\nΚατέβασμα EditRocket, έκδοση 4.5.5\nΑνοίξτε αρχείο jsp - περισσότερα προγράμματα\nΑποτελέσματα αναζήτησης που ανοίγουν, επεξεργάζονται ή μετατρέπουν αρχεία jsp\nΚατέβασμα Coalesys WebMenu for JSP, έκδοση 7.0\nΚατέβασμα Coalesys PanelBar for JSP, έκδοση 7.0\nΚατέβασμα SpreadsheetConverter to Java/JSP Std Ed, έκδοση 4.6.0\nΑνοίξτε σχεδόν οποιοδήποτε αρχείο με ένα και μόνο πρόγραμμα


Τη Λόλα απ'τη φωτιά ποιος θα τη βγάλει???: Σήμερα γάμος γίνεται!\nYeah... I know...\nΈχει περάσει σχεδόν μήνας από τον περιβόητο γάμο και δεν έχω αξιωθεί ακόμα να κάνω ανάρτηση. Βέβαια, δεσμεύτηκα ότι θα την κάνω, αλλά όχι όμως και για το πότε! :P\nΌπως λοιπόν θα καταλάβατε, ήγηκεν η ώρα της γαμο-ανάρτησης (με την καλή έννοια, ε?!)\nΗ "εντολή" ήταν ξεκάθαρη : "Σε θέλω εδώ όλη τη βδομάδα του γάμου.. Δεν θα μου έρθεις τις τελευταίες μέρες μόνο. Εντάξει?" Τάδε έφη η παιδική μου φίλη Ρ., η οποία και ήταν φυσικά η νύφη. Και η επιθυμία εκφράστηκε πολύ πριν αποφασιστεί ο γάμος. Μπορούσα να κάνω κι αλλιώς? Όχι βέβαια!\nΆρα όταν αποφασίστηκε η ημερομηνία του γάμου και ενημερώθηκα, κανόνισα τις άδειες μου και στις 10 το πρωί της 11ης Σεπτεμβρίου, πήρα το καράβι και των οματιών μου και ξεκίνησα για τα πάτρια εδάφη.\nΠεριττό να αναφέρω ότι οι προσωπικές μου ετοιμασίες για το γάμο ξεκίνησαν ένα μήνα πριν: βρες φόρεμα, παπούτσια, τσάντα, τζίρτζιλα, μίρτζιλα... Δεν έχω χειρότερο από το να πρέπει να ψωνίσω κάτι. Εκτός από αυτό, είχα και περιορισμούς: "Στο γάμο μου δεν θα φορέσεις μαύρο. Τελεία και παύλα!", η άλλη επιθυμία της νύφης, που σε κάθε επίσημη εκδήλωση έχει βαρεθεί να με βλέπει να φοράω μαύρα. Ευτυχώς βρήκα με τη μια το φόρεμα, έτσι ακριβώς όπως το είχα φανταστεί και δεν ταλαιπωρήθηκα πολύ!\nΌταν λοιπόν πιάσαμε Πειραιά, αρχίσανε τα πρώτα ντράβαλα. Ενώ είχαμε φύγει με άκρως καλοκαιρινό καιρό, μόλις πατήσαμε ηπειρωτική Ελλάδα έφαγα την πρώτη φρίκη: κρύο και ψιλόβροχο. Ε όχι! Δεν είχα δεχτεί ότι το καλοκαίρι εξέπνεε (μεταξύ μας ακόμα δεν το έχω δεχτεί) και μου την έσπασε ο κ#λόκαιρος.\nΕν πάσει περιπτώσει, για να μην τα πολυλογώ, οι επόμενες 4 ώρες του ταξιδιού ήταν σχετικά υποφερτές, με εξαίρεση το σημείο του Δομοκού, όπου είχε τόση πολλή ομίχλη που δεν έβλεπες ούτε στα 2 μέτρα. Βάλε ότι ήταν νύχτα, βάλε ότι ψιλόβρεχε και ο δρόμος είχε πιάσει γλίτσα, ε... δεν θες και πολύ να καταλάβεις ότι μέχρι να τελειώσει αυτό το μαρτύριο είχα χάσει 10 χρόνια από τη ζωή μου.\nΗ επόμενη ήταν η μέρα που θα στολίζαμε το σπίτι της νύφης. Μαζευόμαστε το απογευματάκι όλες οι φίλες, ξαδέρφες, αδερφές κλπ και πάνω που αρχίζουμε το στόλισμα, αρχίζει πάλι να ψιλοβρέχει. Να σημειώσω εδώ πως τα μόνα κάπως πιο χειμερινά ρούχα που είχα πάρει ήταν ένα μπουφανάκι και τα αθλητικά μου παπούτσια. Όλα τα άλλα ήταν καλοκαιρινά. Και έτσι που έβλεπα τον καιρό, είχα αρχίσει πραγματικά να φρίττω!\nΕυτυχώς (για όλους μας) ο καιρός τις επόμενες μέρες μας έκανε τη χάρη και έφτιαξε. Πήγαμε η τριάδα (η νύφη, η φίλη μας η Ν. και εγώ) και κάναμε και την τελευταία πρόβα του νυφικού. Η επιλογή της φίλης μου πραγματικά με εξέπληξε! Ενώ περίμενα το νυφικό να έχει την Άρτα και τα Γιάννενα πάνω (κρυσταλλάκια, στρασάκια, την πούλια και τον αυγερινό), παραδόξως ήταν πολύ νορμάλ. Της πήγαινε καταπληκτικά! Ήταν πανέμορφη! Η άλλη φίλη μας, η Ν. με το που είδε όλο αυτό το τούλι, τη δαντέλα, τα κρυσταλλάκια κτλ άρχισε να αναστενάζει, να ονειροπολεί και να ρωτάει αν σε 2-3 χρόνια από τώρα θα υπάρχει το τάδε νυφικό για να το φορέσει τη μέρα του γάμου της... δηλαδή έλεος! :Ρ\nΕμένα πάλι, καμία αίσθηση δεν μου κάνανε όλα αυτά... (μήπως έχω πρόβλημα?)\nΟι επόμενες μέρες της εβδομάδας κύλησαν κάπως έτσι: τρέξιμο για διάφορα ψώνια της τελευταίας στιγμής (ήταν και πολλά τα σκασμένα!), πρόβες μακιγιάζ (τη μια ακύρωνε, στην άλλη πήγαινε, 3 διαφορετικές μακιγιέζ άλλαξε μέχρι να βρει μια της προκοπής). Αυτά μέχρι το απόγευμα. Το βραδάκι μόλις έπεφτε ο ήλιος, βουρ στο σπίτι της νύφης για γλέντι (εμείς κι εμείς, όχι πολλά πράγματα) και κατά τις 12 με 1 φορτωνόμασταν στα αυτοκίνητα και πηγαίναμε στο σπίτι του γαμπρού, που βρίσκεται στο διπλανό χωριό. Κάθε βράδυ το διαλύαμε κάπου στις 3.\nΏσπου φτάνει το βράδυ της Πέμπτης, ο πρόγαμος - που λέμε. Εκεί ήταν και το πρώτο crash test της ψυχραιμίας της φίλης μου. Γενικά, η Ρ. είναι ήρεμος και καλόβολος άνθρωπος, αλλά έτσι και την πιάσει το άγχος της... τρέξε να κρυφτείς! Ποιος είδε το Θεό και δεν τον φοβήθηκε, ένα πράμα! Και όμως! Παρόλο που άργησε να γυρίσει από το κομμωτήριο και οι καλεσμένοι ήδη είχαν αρχίσει να έρχονται και αυτή δεν είχε ετοιμαστεί ακόμη, παρόλο που έμπλεκε το -υπέροχο- φόρεμά της στα -υπέροχα- παπούτσια της όταν χόρευε και το έσκισε μάλιστα σε μερικά σημεία, αυτή ήταν συνεχώς χαμογελαστή και ευδιάθετη, πράγμα που μου έκανε απίστευτη εντύπωση, αλλά το χάρηκα! Μου έφυγε ένα άγχος. (Εγώ βέβαια, σε αντίστοιχη περίπτωση, θα είχα κατεβάσει ό,τι καντήλι υπήρχε σε ακτίνα 100 τετραγωνικών χιλιομέτρων, αλλά τελοσπάντων!)\nΒέβαια, εκείνο το βράδυ, έφαγα τρελό άγχος, διότι έπρεπε να περιποιηθούμε τους καλεσμένους και τρέχαμε σαν τις παλαβές, με τα τακούνια να καρφώνουν στο γκαζόν παρακαλώ, για να προλάβουμε τα πάντα και να μείνει όλος ο κόσμος ευχαριστημένος. Μιλάμε πολύ άγχος όμως!\nΠεριττό να αναφέρω πως πολύ σύντομα άλλαξα και παπούτσια, διότι έπρεπε και να χορέψουμε μετά από όλο αυτό το τρεχαλητό... Βέεεεεεεβαια! Οι βλάμισσες της νύφης έπρεπε να χορέψουν. Ένιωθα λες και ήμουνα σε νυφοπάζαρο, στραβομουτσούνιασα πολλές φορές, δυσανασχέτησα άλλες τόσες, αλλά δεν μίλησα. Παιδική μου φίλη είναι, μια φορά την παντρεύω, δεν μπορούσα να γίνω η στριμμένη της υπόθεσης... οπότε και χόρεψα τόσο, όσο δεν έχω χορέψει ποτέ μου σε γάμο.\nΚάποια στιγμή πιο μετά, ήρθε και ο γαμπρός Α. με το δικό του σόι, ως είθισται, και εκεί να δεις πυροτεχνήματα και μπαμ και μπουμ οι κουμπουριές και δεν συμμαζεύεται! Το highlight της βραδιάς όμως, ήταν όταν μια 5μελής "μπάντα" τσιγγάνων ήρθε, άγνωστο από που, και άρχισε να παίζει για το ζευγάρι. Παίξανε 5-6 τραγούδια, κάναμε το χάζι μας, χόρεψαν (οι άλλοι, γιατί εγώ τράβαγα βίντεο. Δεν μπορούσα να μην το απαθανατίσω!), τους χαρτζιλίκωσαν, τους ευχαρίστησαν και τους έστειλαν στο καλό.\nΕκεί γνώρισα και έναν ξάδερφο του Α., το Χ., ο οποίος ήταν γκόμενος μιας άσπονδης φίλης μου, πριν 8 χρόνια. Καλό και ευχάριστο παιδί, αλλά κάτι δεν μου "κόλλαγε". Ίσως το γεγονός ότι ξέρω κάποια όχι και τόσο καλά πράγματα γι' αυτόν και το παρελθόν του. Όταν λοιπόν μείναμε λίγοι, κυρίως νεολαία, και μαζευτήκαμε σε ένα τραπέζι, τυχαία καθίσαμε δίπλα. Ένιωθα το βλέμμα του, αλλά δεν έδωσα σημασία... είχα κουραστεί, ήταν και αργά, δεν ήταν του στυλ μου, με λίγα λόγια στην κοσμάρα μου! Ώσπου πήγε 5 το πρωί και δεήσαμε να φύγουμε επιτέλους και να πάμε για ύπνο.\nΗ Παρασκευή υποτίθεται ότι θα ήταν κενή μέρα, μέρα ξεκούρασης. Χα! Η Ρ. έτρεχε από το πρωί για νύχια, φρύδια, μάσκες, περιποιήσεις προσώπου και τα λοιπά χαζά και το απόγευμα είχαμε κανονίσει να πάμε από το κέντρο να φτιάξουμε τη διακόσμηση. Αφού τελειώσαμε με τα της διακόσμησης, έπρεπε να κάνουμε πρόβα και την είσοδο: σε ποιο σημείο του τραγουδιού έπρεπε να μπουν, με τι ρυθμό θα πήγαιναν κτλ. Ο κλήρος για το ρόλο του γαμπρού έπεσε σε μένα και ομολογώ πως κανιβάλισα αρκετά - με κίνδυνο να με διαολοστείλει η Ρ.- αλλά μας έκανα να γελάσουμε πολύ. :Ρ\nΜας πήρε πάλι 12 το βράδυ μέχρι να στολίσουμε τα τελευταία και να κανονίσουμε τις τελευταίες λεπτομέρειες.\nΚαι ξημερώνει Σάββατο πρωί... Στη 1 έπρεπε να είμαστε με τη Ν. στο κομμωτήριο. Μετά από πολλή ταλαιπωρία (τα καημένα τα μαλλάκια μου) και πολλή -αλλά πολλή όμως- λακ κατέληξα στις 3 και κάτι να έχω ένα κααααααλό χτένισμα. Σφαίρα για το χωριό κατά τις 4:30 και στις 5:30 το αργότερο έπρεπε να είμαστε στο σπίτι της Ρ. για τα καθιερωμένα έθιμα. Σαν φίλες της δεν μπορούσαμε να λείπουμε. Τρώω δυο μπουκιές στα πολύ γρήγορα, ντύνομαι, βάφομαι, ανεβαίνω και στο 12ποντο και καρφί για το σπίτι. Και ενώ υποτίθεται θα την ντύναμε εμείς, πάμε και τη βλέπουμε με το νυφικό. Εν πάσει περιπτώσει, μπαίνουν οι τελευταίες πινελιές του μακιγιάζ, και η Ρ. μας στέκεται μπροστά μας πιο όμορφη και λαμπερή από ποτέ! Την κοιτούσα και δεν τη χόρταινα! Το ήξερα πως θα γινόταν όμορφη νύφη, αλλά αυτό που έβλεπα ξεπερνούσε τις προσδοκίες μου!\nΣτη συνέχεια ήρθε ο φωτογράφος, βγήκαν οι ανάλογες φωτογραφίες, αργότερα ήρθε και ο αδερφός του Α. ο οποίος έφερνε τα νυφικά παπούτσια της Ρ. Βέβαια τα παπούτσια, δεν τα έφερε απλώς... Έπρεπε και να της τα φορέσει.. αμέ! Αλλά για να μπορέσει να μπει το παπούτσι, απαιτούνταν -σύμφωνα με το έθιμο- μαζί με το πόδι να μπει και ένα χαρτονόμισμα, γιατί αλλιώς δεν έμπαινε. Και δώσ' του να βάζει τα ευρώπουλα ο Θ. και δωσ' του η δικιά μας να λέει "Μπα... δεν μπαίνει" και δωσ' του γέλια οι παρευρισκόμενοι και να πειράζουμε το Θ. που έχωνε τα ευρώπουλα στη γόβα της νύφης!\nΑφού έκανε μια αξιοσέβαστη "κατάθεση" στα πόδια της κυριολεκτικά, έφυγε για την εκκλησία.\nΌμως ακόμα και εκείνη τη μέρα, δεν ήταν γραφτό μου να τη ζήσω χαλαρά. Λόγω ενός προβλήματος που προέκυψε με τη διακόσμηση του κέντρου, έπρεπε μόλις φύγει ο γαμπρός από το σπίτι του, να φύγω εγώ με κάποιον άλλο, να πάμε στο σπίτι του γαμπρού, να πάρουμε κάποια πράγματα, να τα πάμε στο κέντρο, να τα κοτσάρουμε και μετά να ξαναγυρίσουμε στην εκκλησία. Με λίγα λόγια, θα έχανα τη μισή τελετή. Οπότε, με το που τελειώνει το έθιμο με τα παπούτσια, αρπάζω τον Δ. και φεύγουμε να ολοκληρώσουμε την "αποστολή" μας.\nΜε τον Δ., αν και τον έβλεπα όλη τη βδομάδα, δεν είχα κάτσει ποτέ να μιλήσω μαζί του. Η -από σπόντα- γνωριμία μας ήταν ένα από τα πιο ευχάριστα γεγονότα του γάμου. Μετρημένο παιδί, κύριος με όλη τη σημασία της λέξης. Εντυπωσιάστηκα! Δεν ήξερα ότι υπάρχουν ακόμα και σήμερα τέτοιοι\nάντρες! Πραγματικά χάρηκα πολύ που τον γνώρισα και πρόσθεσα έναν τέτοιο άνθρωπο στους -εν δυνάμει- φίλους μου. Πρόθυμος να με βοηθήσει, δεν άνοιξε παράθυρα να μη μου χαλάσει η κόμμωση, να παρκάρει μπροστά στην πόρτα του κέντρου για να μην περπατάω μέσα στα χαλίκια... τι να πω..πραγματικός τζέντλεμαν! (Φαντάσου πόσο εντύπωση μου έκανε, που ακόμα και τώρα που τα θυμάμαι, ξανα-εντυπωσιάζομαι! :Ρ)\nΑφού τελειώνουμε το σούρτα φέρτα, φτάνουμε στην εκκλησία, την ώρα ακριβώς που η νύφη πάει προς το γαμπρό. Τα υπόλοιπα από εκεί και πέρα είναι ιστορία: τελετή, χαιρετούρες, μπομπονιέρες.\nΈβγαλα ένα σωρό φωτογραφίες, τις οποίες ακόμα περιμένει η Ρ. να της τις στείλω.\nΜετά θα ακολουθούσε η δεξίωση στο κέντρο. Δεν προλαβαίνουμε να κάτσουμε λίγο στο τραπέζι μας, έρχεται ένας θείος της Ρ. (τον οποίο ήθελα να τον σπάσω στο ξύλο, πολύ πρήξας) και μας λέει "Σηκωθείτε οι βλάμηδες και οι βλάμισσες να χορέψετε (για να μη βαρεθεί ο κόσμος), μέχρι να έρθει το ζευγάρι". Μου πετάγονται τα μάτια έξω και λέω-του πετάω στα μούτρα "Εγώ δεν κάνω τον καραγκιόζη για κανέναν!" Μα πάλι νυφοπάζαρο? Έλεος δηλαδή! Μετά από παρότρυνση της Ν. ("Το κάνουμε για τη φίλη μας, το ζήτησε η μαμά της, δεν ήταν ιδέα του θείου") λέω "Ας πάει στα κομμάτια!" και σηκώνομαι.\nΤι το' θελα? Όλες αυτές τις μέρες τα πόδια μου είχαν πρηστεί και δεν είχαν καλή εφαρμογή στα πέδιλα, κάτι που όμως προς στιγμήν δεν μου είχε δημιουργήσει πρόβλημα, παρόλο που τα φορούσα ήδη 4 ώρες και έτρεχα πάνω κάτω. Έλα όμως που με το χορό ζορίστηκαν παραπάνω και μόλις έκατσα βλέπω κάτω από τις πατούσες μου από μια φουσκάλα ΝΑ! με το συμπάθιο στην καθεμιά. Τα παίρνω στο κρανίο, βρίζω (το θείο) από μέσα μου, και αλλάζω παπούτσια (πάλι).\nΣτο μεταξύ, με το που πάω να βάλω μια μπουκιά στο στόμα μου (είχα νηστική από την προηγούμενη και είχα λυσσάξει), μπαίνουν οι νεόνυμφοι στο κέντρο. Και άντε πάλι από την αρχή φωτογραφίες και βίντεο την είσοδο, το γλυκό (δεν είχαν την κλασσική τούρτα, αλλά ένα βάζο με νουγκατίνα), το μπλουζ. Αφού λοιπόν τελείωσα και με αυτά, έβαλα μια και καλή τη φωτογραφική μου στη θήκη της και έκατσα να φάω επιτέλους, ενώ κάποια ζευγάρια χόρευαν στην πίστα ένα δεύτερο μπλουζ, κάτι το οποίο ήταν επιθυμία του ζευγαριού. Ούσα ασυνόδευτη και αφού δεν μου ζήτησε κανείς να με χορέψει, έκανα το επόμενο καλύτερο πράγμα! :Ρ\nΗ υπόλοιπη νύχτα κύλησε πολύ όμορφα, με πολύ χορό (και ας είχα φουσκάλες) και όμορφη διάθεση. Η Ρ. και ο Α. παρ' όλη την κούραση και το άγχος των ημερών δεν έκατσαν στιγμή κάτω. Στο τέλος της βραδιάς, όταν πλέον είχαμε μείνει οι πολύ κοντινοί, κάναμε μεγάλο χαβαλέ και γελάσαμε πολύ. Όταν λοιπόν κουραστήκαμε και η ορχήστρα άρχισε να τα μαζεύει, μαζευτήκαμε όλοι σε ένα τραπέζι. Έχω από τη μια το Θ. (ο οποίος δεν με είχε αφήσει σε χλωρό κλαρί όλη τη βδομάδα, όλο με κορόιδευε και με πείραζε) και από την άλλη το Χ. ο οποίος αρχίζει να μου την πέφτει απροκάλυπτα! Ο_Ο\nΚαι να λέει ο Χ. "Τι γυναίκα φωτιά είσαι εσύ" και "Τι ματάρες είναι αυτές που έχεις" και ο άλλος ο μπαγλαμάς ο Θ. από δίπλα να τον σιγοντάρει.. μου' ρθε να του σπάσω το κεφάλι! Εγώ το έπαιρνα -και καλά- στην πλάκα, αλλά όταν ο άλλος γύρισε και μου είπε "Πως θα γίνει να πάμε για κανένα καφέ οι δυο μας?" και "Πότε θα ξανάρθεις είπαμε?" εκεί βεβαιώθηκα πως δεν έκανε πλάκα τελικά και πως το αρχικό μου προαίσθημα το βράδυ του πρόγαμου -που ένιωθα ότι με κοίταζε-ήταν σωστό.\nΚαι σαν να μην έφτανε αυτό η φίλη μου είχε την εξής υπέροχη ιδέα: να χορέψουμε οι εναπομείναντες ξανά το μπλουζ! Τη σκοτώνεις ή όχι? Βιάζομαι να πω ένα "Να χορέψετε, εγώ δεν ξέρω τίποτα!" για να αποφύγω τον Χ., αλλά μου λέει το ξαδερφάκι της Ρ. "Λόλα θες να χορέψουμε μαζί?" Ε, εντάξει λέω, μικρός είναι, του ρίχνω τουλάχιστον 3 χρόνια, δε βαριέσαι... και δέχομαι! Χα! Εκεί που χορεύουμε, γυρίζει ο μικρός και μου λέει "Λόλα, ταιριάζουμε!" "Ορίστε?" σκέφτομαι, αλλά τελικά βάζω τα γέλια και του λέω: "Κ. σου ρίχνω τουλάχιστον 3 χρόνια, οπότε άσ'το!" Ευτυχώς ήρθε η Ρ. και τον πήρε και μου έδωσε τη δική της ντάμα, γιατί ο μικρός με είχε σφίξει πάνω του και ένιωθα πολύ άβολα! Ρε τι μου έμελλε να πάθω!\nΑφού τελειώνει το μπλουζ, λέω της Ρ. "Ρε, γιατί δεν χορεύουμε και τα άλλα τραγούδια? Αυτό που μπήκατε και αυτό της τούρτας..." και τα βάζουμε και κάνουμε το κέντρο club, αφού ήταν beatάκια! Για μένα ήταν το καλύτερο κλείσιμο που θα μπορούσε να έχει αυτή η βραδιά. Εισέπραξα και το κομπλιμέντο μου "Κινείσαι πολύ ωραία" από τον Θ. ;) Όχι παίζουμε! :Ρ\nΑυτή ήταν (με πολλάαααααα λόγια) η εβδομάδα του γάμου. Πέρασα υπέροχα, το ευχαριστήθηκα πάρα πολύ, αν και μερικές φορές αγχώθηκα και σιχτίρισα, αλλά οι καλές στιγμές υπερκαλύπτουν κατά πολύ τις "άσχημες". Αφού στο πλοίο του γυρισμού, τηλεφωνώ στη Ρ. και της λέω: "Ρε, ωραία περάσαμε.. Δεν το ξανακάνεις ακόμα μια φορά?"\nΥ.Γ: για την ιστορία, άκουσα πάρα πολλά "και στα δικά σου", αλλά μετά από ένα σημείο τα συνήθισα, ήταν σαν να άκουγα "καλημέρα" και έλεγα απλώς "ευχαριστώ"! :Ρ\nΕτικέτες Happy times\n10 προσπάθειες διάσωσης:\nΑυτό είναι που λένε -όλα του γάμου δύσκολα-;;\nΆντε να ζήσουνε τα παιδιά!Στη καλημέρα,απαντάς καλημέρα βρε!Χαχα!\n16 Οκτωβρίου 2010 - 7:23 μ.μ.\n@you may say i'm a dreamer\nΤι να σου πω..? Ιδεα δεν εχω...\nΕγω παντως αγχωθηκα αρκετα! Φαντασου στο δικο μου γαμο -αν και οποτε γινει- τι αγχος εχω να τραβηξω.. :S\nΣτην "καλημερα" απαντας, αναλογα με το πως εχεις ξυπνησει!! :Ρ\n16 Οκτωβρίου 2010 - 9:53 μ.μ.\nΠεράσατε υπέροχα παρ όλα αυτά!!να ζήσουν τα παιδιά ,και εσύ καλή τύχη με γάμο η χωρίς...τα φιλιά μου γεμάτα καλημέρες..\n17 Οκτωβρίου 2010 - 9:07 π.μ.\nΕυχαριστω πολυ πολυ κοπελα μου! :)\nΦιλια πολλα και σε σενα!\n17 Οκτωβρίου 2010 - 5:18 μ.μ.\nΆντε και στα δικα μας οι λευτερες!!!\n17 Οκτωβρίου 2010 - 8:07 μ.μ.\nΕτσι ακριβως"Και στα δικα ΣΑΣ"\n17 Οκτωβρίου 2010 - 9:50 μ.μ.\nΌλο αυτό που περιγράφεις το ζω τα τελευταία 6 χρόνια.Είμαστε πολλές πανάθεμά μας κι έτσι τύχαινε κάθε χρονιά και γάμος.Και κάποιες φορές και 2 και 3 γάμοι την ίδια χρονιά.Έχω γίνει εξπερ, αφού σκεφτόμασταν με τις φίλες μου ν' ανοίξουμε επιχείρηση γάμου.\n4 μείναμε οι ελεύθερες...άσε!Εγώ πάντως όλο αυτό το πράγμα δεν το ήθελα ποτέ και δεν πρόκειται να το κάνω.\nΤώρα ασχολούμαστε με γεννητούρια, βαφτίσεις και γενέθλια των παιδιών τους.Αυτό το ΣουΚου είχα 2 παιδικά πάρτυ!!!Όνειρο!!!\nΚαλά να 'ναι τα παιδιά, αλλά πειράζει που βαρέθηκα?\n18 Οκτωβρίου 2010 - 10:10 π.μ.\nΡε..!!! Έτσι όπως ξεκίνησα να διαβάζω νόμιζα ότι εσύ παντρεύτηκες...!!!\nΆντε και συ με ένα καλό παιδί βρε…..\n18 Οκτωβρίου 2010 - 11:19 π.μ.\nοριστε......ολοι οι γκομενοι στα ποδια σου!\nκαι μετα μουρμουρας...αντε!\n19 Οκτωβρίου 2010 - 7:28 μ.μ.\nΤα τελευταια ΕΞΙ χρονια? ΕΞΙ?\nΕγω τωρα το εκανα πρωτη φορα και ξεκωλωθηκα... εσυ πως την παλευεις?\nΕννοειται να ανοιξεις επιχειρηση! Εχεις γινει εξπερ πλεον!\nΚαι οχι, δεν πειραζει που βαρεθηκες! Το ποστ ηταν τεραστιο!\nΧαχαχαχαχα... οχι ρε συ!\nΦτυσε τον κορφο σου! :Ρ\nΑ! Και καλωσηρθες!! :)\nΣυγγνωμη.. επειδη ετυχε να μου την πεσει ενας και μαλιστα κουλος, εσυ αυτο το λες "Ολοι οι γκομενοι στα ποδια μου"?\nΚαι επισης, εγω μουρμουραω? Εγω?\nΘα τα παρω λεμεεεεε.... :Ρ\nΑντε... παρε και ενα φιλι και πολυ σου ειναι! :Ρ\n21 Οκτωβρίου 2010 - 6:23 π.μ.


Η πολιτικοποιημένη φαντασία του Τόλκιν – Cognosco Team\n18/10/2020 18/10/2020 ΤΕΧΝΕΣNo Comment on Η πολιτικοποιημένη φαντασία του Τόλκιν\nlord_of_the_rings-2560×1600Ο Τόλκιν ήταν παιδί μίας Βρετανικής και γενικότερα Ευρωπαϊκής γενιάς που γαλουχήθηκε και μεγάλωσε μέσα στον πόλεμο. Ο ίδιος πολέμησε και τραυματίστηκε στο Α’ Παγκόσμιο Πόλεμο και βίωσε ως μεσήλικας την εμπειρία του Β’ Πολέμου. Οι ιστορίες του, ανεξάρτητα από προθέσεις και συνειδητές μεταφορές, συντίθενται εκ των πραγμάτων από ιδέες tumblr_leu1b5A7YE1qb1lhco1_500σφυρηλατημένες μέσα στα χαρακώματα και γραμμένες υπό τον ήχο των Γερμανικών βομβαρδισμών. Έτσι, το έργο του εξ αρχής αποτελούσε μια μορφή φυγής από αυτό το κοινωνικό πλαίσιο και ουδέποτε κάτι λιγότερο από μια συνολική κριτική προς το νεωτερικό πολιτισμό. Εξυπηρετούσε, ως εκ τούτου, μέσα στην εσωτερική του λογική, συντηρητικές πολιτικές αλληγορίες εξιδανικεύοντας μια καλειδοσκοπικά μεταμορφωμένη εκδοχή της Ευρωπαϊκής μεσαιωνικής κοινωνίας.Ο Τόλκιν δεν αποτελεί μια τομή σε σχέση με το μεσαιωνικό ιπποτικό μυθιστόρημα αλλά είναι μάλλον κληρονόμος του, σαν μια μεταχρονολογημένη εκδίκηση προς τον Δον Κιχώτη. Η καινοτομία του αρχίζει να αποκαλύπτεται σταδιακά καθώς ξεδιπλώνεται το μέγεθος της φιλοδοξίας του. Ο Τόλκιν εξ αρχής τοποθετούσε τις ιστορίες του σε ένα εντελώς διακριτό σύμπαν χωρίς οποιαδήποτε -ούτε καν υπόρητη- σύνδεση με την υφιστάμενη πραγματικότητα. Μέχρι και τη στιγμή που γράφει τα βιβλία του, η κυρίαρχη μορφή φανταστικής μυθοπλασίας έχει, έστω και κεκαλυμμένα, μια σχέση με την υφιστάμενη πραγματικότητα. Από τα «Ταξίδια του Λουκιανού» μέχρι την «Ουτοπία» του Τόμας Μουρ, το «Έρεβον» του Σάμουελ Μπάτλερ και την αναδυόμενη, την εποχή που γράφει ο Τόλκιν, σφαίρα της επιστημονικής φαντασίας, κάθε μορφή μυθοπλασίας άφηνε ένα αφηγηματικό κρίκο σύνδεσης της ιστορίας με τη γνώση που κατείχε ο αναγνώστης σχετικά με τον κόσμο του. Το έργο του Τόλκιν αποτέλεσε μια τομή σε σχέση με αυτή τη σταθερά. Η Μέση Γη είναι όλως διόλου μια άλλη γη.\nΤο κείμενο δημοσιεύθηκε στην © Πυξίδα – Μηνιαία Εφημερίδα για την Πόλη, τους Πολίτες, τον Πολιτισμό (Μάρτιος 2013)\nJ. R. R. Tolkien, Άρχοντας των Δακτυλιδιών, Λογοτεχνία, Μιχάλης Νικολακάκης, Μυθολογία, Πολιτική, Τόλκιν, φαντασία, Χόμπιτ


Πανηγυρικός 28ης Οκτωβρίου – του Νίκου Μακαρόνα – frear\nΤη θυμάμαι να βγάζει απ’ το σεντούκι, να ξεδιπλώνει απ’ το ασπροσέντονο, να βαπτίζει μέσα στη χάρη του νερού, να στεγνώνει στον ήλιο και ύστερα να υψώνει στον ιστό τη γαλανόλευκη, παραμονές του Αη-Δημήτρη που έπιανε χειμώνας και μεις ετοιμαζόμασταν για τη σχολική παρέλαση, την πιο μεγάλη εξόρμηση του φθινοπώρου μέσα στους δρόμους και τις πλατείες που φάνταζαν αλλιώτικες, πιο μεγάλες, πιο φωτεινές.\nΚαι δεν ήτανε μόνο της γιαγιάς η έγνοια να γίνουν όλα σύμφωνα με την τάξη· ήτανε ολόκληρης της γειτονιάς, όλης της πόλης. Της πατρίδας ολόκληρης ήταν έγνοια να ατενίσει κρεμασμένη εκεί ψηλά στον ήλιο και στον ουρανό τη σημαία της, το λαό της που πανηγύριζε την ελευθερία του, τη βγαλμένη απ’ τη δοκιμασία του μέγιστου ανθρωποχαλασμού του δεύτερου Παγκόσμιου Πολέμου.\nΤη θυμάμαι αυτή τη μέρα για τη ζεστασιά που έβαζε μέσα στην καρδιά μου, την ασφάλεια που μου προκαλούσε η μνήμη του ηρωισμού που ξεσήκωνε το ίδιο παιδιά, νέους και γέρους. Μετά από χρόνια, όταν σπούδασα τον Όμηρο, συνειδητοποίησα ότι η γιαγιά ύψωνε στα μάτια μου έναν ολόιδιο κόσμο, ένα κόσμο πανάρχαιο, που συνέχιζε και συνεχίζει να υπάρχει απαράλλακτος μέσα στους αιώνες. Έναν κόσμο αθωότητας, έναν λαό εμπνευσμένο από τον κώδικα της τιμής και της ανθρωπιάς. Έναν σφιχταγκαλιασμένο χορό που διασχίζει τα χρόνια όσο εξακολουθεί ο άνθρωπος να τιμά την καταγωγή και να βλέπει με δέος τον προορισμό του.\n[Πανηγυρικός που εκφωνήθηκε χθες, 27.10.2015, στα Εκπαιδευτήρια “Νέα Γενιά Ζηρίδη”. Πρώτη δημοσίευση στο ηλεκτρονικό Φρέαρ.]\nΔοκίμιο ελλάδα επικαιρότητα Νίκος Μακαρόνας πρώτη δημοσίευση φρεαρ\nΤο μέτωπο. Αποσπάσματα ιστορίας – του Απόστολου Θηβαίου\n[Ἀνθρωπωνύμια] – τοῦ Κώστα Ε. Τσιρόπουλου


Darts - Η Εθνική ομάδα darts ρίχνεται στη μάχη του MED-CUP - Other Sports News\nDarts – Η Εθνική ομάδα darts ρίχνεται στη μάχη του MED-CUP\n28 Ιουνίου, 2015 Other Sports News Sports 0\nΠροταράς, ΚΥΠΡΟΣ– Στην Κύπρο βρίσκονται από σήμερα (14.05) τα μέλη της ελληνικής αποστολής για να συμμετάσχουν στο Μεσογειακό Κύπελλο Darts, το οποίο ξεκινάει την Πέμπτη 15 Μαΐου.\nΚύπρος, Μάλτα, Ιταλία, Γαλλία, Τουρκία, Γιβραλτάρ και φυσικά η Ελλάδα, ρίχνονται στη μάχη για την ανάδειξη της καλύτερης ομάδας της Μεσογείου τόσο στους άνδρες, όσο και στις γυναίκες.\nΗ Εθνική μας ομάδα των ανδρών θα συμμετάσχει με τους Γιάννη Μιχαήλ, Κώστα Παντελίδη, Αντώνη Λαμπρόπουλο και Γιώργο Πορτοκάλη μια σύνθεση η οποία προέκυψε από τα τελικά των διασυλλογικών ατομικών του περασμένου μήνα, ενώ αυτή των γυναικών αποτελείται από τις έμπειρες Πολίτα Βαρουξή και Εύη Νάκκα.\nΗ διοργάνωση έχει τρία σκέλη. Τα ομαδικά, τα διπλά και τα ατομικά. Στα ομαδικά, οι αγώνες των οποίων θα ανοίξουν την αυλαία του Μεσογειακού, υπάρχουν δύο όμιλοι των τεσσάρων ομάδων (η διοργανώτρια Κύπρος έχει το δικαίωμα να παρατάξει δύο ομάδες), από τους οποίους οι δύο πρώτες θα προκριθούν στα ημιτελικά που θα γίνουν το ερχόμενο Σάββατο (17.05).\nΑντίθετα στις γυναίκες θα δημιουργηθούν δύο όμιλοι των έξι ομάδων, με το σύστημα πρόκρισης όμως να παραμένει το ίδιο και τις πρώτες δύο ομάδες να παίρνουν το εισιτήριο των ημιτελικών.\nΤην Παρασκευή (15.05) θα ξεκινήσουν τα διπλά (οι ομάδες χωρίζονται σε δυάδες), ενώ την ίδια μέρα θα ξεκινήσουν και τα ατομικά. Η πρωταθλήτρια ομάδα θα προκύψει από τη συνολική βαθμολογία των τριών αυτών διοργανώσεων.\nΑργά το απόγευμα ολοκληρώθηκαν οι κληρώσεις για τα ομαδικά, τα διπλά και τα ατομικά με την Εθνική ομάδα των αδρών να βρίσκεται στο δεύτερο όμιλο μαζί με την Κύπρο (White), την κάτοχο του τίτλου και αρκετά ανεβασμένη τα τελευταία χρόνια Τουρκία, αλλά και με το Γιβραλτάρ.\nΣτον πρώτο όμιλο θα βρεθούν η Κύπρος (Blue), η Μάλτα, η πάντα υπολογίσιμη Ιταλία, αλλά και η εξαιρετική στα ομαδικά Γαλλία.\nΗ Εθνική ομάδα των γυναικών τοποθετήθηκε στον πρώτο όμιλο μαζί με την Κύπρο (White) και την Ιταλία, ενώ ο δεύτερος όμιλος περιλαμβάνει τις Κύπρο (Blue), Γαλλία και Τουρκία.\nΓιώργος Πορτοκάλης/Κώστας Παντελίδης και Γιάννης Μιχαήλ/Αντώνης Λαμπρόπουλος θα είναι τα δύο ελληνικά ζευγάρια στα διπλά. Οι πρώτοι θα αντιμετωπίσουν στην πρεμιέρα των αγώνων το δίδυμο από το Γιβραλτάρ Federico/Ramos, ενώ οι δεύτεροι θα βρουν μπροστά τους το ζευγάρι από την Τουρκία Karaca/Ceylan.\nΣτα ατομικά Πορτοκάλης και Παντελίδης θα αντιμετωπίσουν δύο Γάλλους. Ο φιναλίστ των διασυλλογικών της GDO, θα παίξει απέναντι στον Thibault ενώ ο πρωταθλητής των διασυλλογικών θα κοντραριστεί με τον Nicolas.\nΑπό τη μεριά του ο Λαμπρόπουλος κληρώθηκε να αγωνιστεί απέναντι στον Κύπριο Halliwell, ενώ ο Μιχαήλ θα αγωνιστεί κόντρα στον παίκτη από το Γιβραλτάρ Federico.\nΣτην κατηγορία των γυναικών, η κλήρωση στα ατομικά χαμογέλασε στην πρωταθλήτρια της GDO Πολίτα Βαρουξή, η οποία πέρασε bye από τον πρώτο γύρο πηγαίνοντας απευθείας στις φάση των «16». Αντίθετα η Εύη Νάκκα κληρώθηκε να αντιμετωπίσει την Matthiews από την Κύπρο.\n«Πάμε να το πάρουμε!»\nΜε μεγάλη αισιοδοξία αναχώρησε την Τετάρτη το πρωί (10:35) από το Ελ. Βενιζέλος για την Κύπρο η ελληνική αποστολή με επικεφαλή των Θοδωρή Θεμιστοκλέους.\nΤο othersportsnews.gr μίλησε με τους Γιάννη Μιχαήλ, Κώστα Παντελίδη, Αντώνη Λαμπρόπουλο και Θοδωρή Θεμιστοκλέους για τη μεγάλη πρόκληση της Εθνική ομάδας στο MED-CUP.\nΟ κάτοχος του τίτλου στα ατομικά (2009), όπου είχε επικρατήσει στον τελικό κόντρα στο Γάλλο Cyril Blot, Γιάννης Μιχαήλ στάθηκε στη σοβαρότητα την οποία πρέπει να επιδείξει η Εθνική ομάδα σε αυτό το σημαντικό τουρνουά.\n«Πιστεύω ότι η ομάδα θα πάει καλά. Από αυτό που είδαμε στα διασυλλογικά θεωρώ ότι θα πάμε καλά. Ωστόσο, για να συμβεί αυτό θα πρέπει να πάμε εκεί σοβαροί και να παίξουμε πραγματικά βελάκια και όχι να κάνουμε διακοπές. Έτσι νιώθω πάντα όταν πάω να αγωνιστώ για την Εθνική ομάδα.\nΌπως και να έχει η Ελλάδα θα είναι μέσα στα μετάλλια. Βέβαια, σε μια τέτοια διοργάνωση εθνικών ομάδων τα πάντα είναι θέμα ημέρας. Το τουρνουά διαρκεί δύο ημέρες. Δεν βλέπω το λόγο γιατί να μην πιάσουμε καλή απόδοση αυτές τις δύο ημέρες και να πάρουμε το χρυσό, όπως έχουμε κάνει άλλωστε δύο φορές. Όπως ανέφερα και πιο πάνω η ομάδα είναι καλή, έχει προοπτικές, απλά πιστεύω ότι θέλει στρατηγική για να πετύχουμε το στόχο μας».\nΟ Αντώνης Λαμπρόπουλος έκανε λόγο για τη δυναμική που έχει η Εθνική ομάδα, αλλά και για τη χημεία που έχουν οι παίκτες μεταξύ τους. Ο παίκτης των Rebels εμφανίστηκε αισιόδοξος τονίζοντας ότι η Ελλάδα μπορεί να φύγει με το χρυσό από την Κύπρο.\n«Προσωπικά πιστεύω ότι η συγκεκριμένη ομάδα είναι από τις πιο δυνατές που έχουμε στείλει στο Μεσογειακό. Οι παίκτες είναι πάρα πολύ καλοί και το πιο σημαντικό είναι ότι υπάρχει χημεία μεταξύ μας, καθώς γνωριζόμαστε πολλά χρόνια. Θεωρώ ότι έχουμε πολλές ελπίδες για να πετύχουμε κάτι καλό. Πιστεύω ότι θα βρεθούμε σίγουρα στην τετράδα, αλλά βαθιά μέσα μου πιστεύω ότι θα τα καταφέρουμε και θα το πάρουμε. Σίγουρα υπάρχουν αξιόλογες ομάδες, αλλά έτσι όπως βλέπω την ελληνική ομάδα πιστεύω στην πρώτη θέση».\nΤελευταίος, από την πλευρά των παικτών, μίλησε ο πρωταθλητής της GDO και δύο φορές φιναλίστ στα ατομικά του Μεσογειακού (2011, 2012) έχοντας μία κατάκτηση (2011) Κώστας Παντελίδης. «Έχουμε πολύ καλό υλικό. Αντικειμενικά πιστεύω ότι έχουμε ό,τι καλύτερο στην Εθνική ομάδα τόσο αγωνιστικά, όσο και από πλευράς ονομάτων.\nΌλοι στην ομάδα, άλλος λιγότερο άλλος περισσότερο, έχουμε την εμπειρία από τέτοιου είδους αγώνες. Πιστεύω ότι και από τη μεριά των παιδιών υπάρχει η αίσθηση ότι πάμε να το πάρουμε. Σίγουρα και οι υπόλοιπες χώρες διαθέτουν πολύ καλούς παίκτες και οι διαφορές είναι μικρές.\nΕξαρτάται σε τι μέρα θα βρεθεί ο καθένας, σε τι κατάσταση θα είναι και φυσικά πόσο ψύχραιμος θα είναι. Δυστυχώς δεν γνωρίζω τι παίκτες θα κατεβάσουν οι άλλες ομάδες. Υπολογίσιμη είναι η ομάδα της Ιταλίας που έχει κατακτήσει και τους περισσότερους τίτλους, όμως τα τελευταία χρόνια όμως υπάρχει μια καθοδική πορεία.\nΠολύ καλή είναι και η ομάδα της Τουρκίας η οποία έχει πάρει τον τίτλο τα τελευταία δύο χρόνια κάτι που θα θέλει να κάνει και φέτος, όμως όπως είπα η εθνική έχει πολύ καλό υλικό και έχει τις δυνατότητες για να βρεθεί στο πρώτο σκαλί του βάθρου».\nΣτο othersportsnews.gr μίλησε και ο αρχηγός της αποστολής Θοδωρής Θεμιστοκλέους. «Η ομάδα είναι πολύ καλή. Το θέμα είναι να πάμε στην Κύπρο και τα παιδιά να παίξουν αυτό που ξέρουν. Αν το καταφέρουν αυτό θεωρώ ότι θα γυρίσουμε στην Αθήνα με το χρυσό. Αυτό φυσικά δεν σημαίνει ότι οι υπόλοιπες ομάδες δεν είναι καλές.\nΗ Ιταλία για παράδειγμα μπορεί τα τελευταία χρόνια να μην έχει δείξει τίποτα, όμως δεν παύει να είναι μια παραδοσιακή δύναμη στο χώρο ή ακόμα και η Τουρκία για την οποία όμως δεν γνωρίζω ακόμη τι παίκτες θα κατεβάσει. Η Ελλάδα έχει πολύ καλές πιθανότητες, ειδικά στις δυάδες και στα ατομικά και σε συνδυασμό με την καλή παρουσία που πιστεύω ότι θα έχουμε στο ομαδικό θεωρώ ότι μπορούμε να πάμε πάρα πολύ καλά».\nΜπιλιάρδο – 9-Ball Open: Ο τίτλος στον Malaj\nStories – Λεπτό προς λεπτό η 16η ημέρα των Ευρωπαϊκών Αγώνων


ΗΜΕΡΟΜΗΝΙΑ: 05/11/2016 / ΩΡΑ: 12:00 / ΚΑΤΗΓΟΡΙΑ: ΕΝΗΜΕΡΩΣΗ, ΕΡΕΥΝΕΣ, ΝΕΑ\nΣε “εύκολους στόχους” για το ψηφιακό έγκλημα μπορούν να εξελιχθούν οι συσκευές των οικιακών δρομολογητών. Σύμφωνα έρευνα της ESET, ποσοστό τουλάχιστον 15% των οικιακών δρομολογητών δεν είναι ασφαλές, με τις περιπτώσεις ευπαθειών στο λογισμικό και αδύναμων passwords να είναι συχνές. Η ανάλυση της ESET δείχνει ότι σχεδόν το 7% των δρομολογητών, που συμμετείχαν στις δοκιμές της, εμφάνισαν στο λογισμικό ευπάθειες υψηλής ή μέτριας σοβαρότητας. Η σάρωση των θυρών αποκάλυψε ότι σε πολλές περιπτώσεις οι υπηρεσίες του δικτύου ήταν προσβάσιμες σε εσωτερικά, όσο και εξωτερικά δίκτυα.\n“Ειδικότερα, μη εξασφαλισμένες υπηρεσίες δεν θα πρέπει να παραμένουν ανοικτές, ούτε καν σε τοπικό δίκτυο, κάτι που παρατηρήθηκε – δυστυχώς – σε περισσότερες από το 20% των περιπτώσεων στους δρομολογητές που συμμετείχαν στις δοκιμές”,λέει διαπιστώνει η ESET.\nΤα αποτελέσματα αποδεικνύουν, επίσης, ότι το 15% των δρομολογητών που ελέγχθηκαν, χρησιμοποιούν αδύναμους κωδικούς πρόσβασης, με την λέξη “admin” να παραμένει ως το όνομα χρήστη στις περισσότερες περιπτώσεις.\n“Κατά τις δοκιμές, προσπαθήσαμε με συνηθισμένα ονόματα χρηστών και κωδικούς πρόσβασης που χρησιμοποιούνται ως προεπιλογή, καθώς και μερικούς συνδυασμούς που χρησιμοποιούνται συχνά. Είναι ανησυχητικό το γεγονός ότι στις απλές αυτές προσομοιώσεις επιθέσεων, περισσότερες από μία στις επτά ήταν επιτυχείς”, σχολιάζει ο Stančík.\nΣτο μεταξύ, οι περισσότερες από τις ευπάθειες λογισμικού – λίγο πάνω από το 50% – που ανακαλύφθηκαν κατά τις δοκιμές αποτελούσαν ευπάθειες μη εξουσιοδοτημένης πρόσβασης.\nΗ δεύτερη πιο συχνή ευπάθεια (40%), που ανακαλύφθηκε από τις δοκιμές, ήταν μια ευπάθεια τύπου command injection. Η συγκεκριμένη έχει ως στόχο την εκτέλεση αυθαίρετων εντολών στο λειτουργικό σύστημα μέσω μίας ευάλωτης εφαρμογής.\nΣχεδόν το 10% του συνόλου των ευπαθειών λογισμικού που βρέθηκαν, αποτελούσαν τις λεγόμενες cross-site scripting (XSS) ευπάθειες, οι οποίες επιτρέπουν στους επιτιθέμενους να τροποποιήσουν τις ρυθμίσεις του δρομολογητή, ώστε να μπορέσουν να “τρέξουν” ένα πλαστό σετ εντολών. “Τα αποτελέσματα που συλλέγονται από το ESET Home Network Protection κατά τη διάρκεια της δοκιμής BETA των λύσεων ασφαλείας της ESET, δείχνουν ξεκάθαρα ότι οι δρομολογητές μπορούν να δεχθούν επίθεση αρκετά εύκολα, με την εκμετάλλευση μίας από τις ευπάθειες που συναντώνται συχνά. Αυτό τους καθιστά την “αχίλλειο πτέρνα” της συνολικής ασφάλειας στο Διαδίκτυο για τα νοικοκυριά και τις μικρές επιχειρήσεις”, προσθέτει ο Stančík.


SAFEMUSIC - Αρχική\nΗ μουσική ταυτότητα της επιχείρησής σας\nΓια το εστιατόριο, το καφέ-μπαρ, τους κοινόχρηστους χώρους του ξενοδοχείου, το κατάστημα, το κομμωτήριο, την αίθουσα αναμονής, η δημιουργία ευχάριστης ατμόσφαιρας απαιτεί την προσεκτική επιλογή της κατάλληλης μουσικής υπόκρουσης. Η εμπειρία πελάτη (customer experience) δεν είναι ολοκληρωμένη χωρίς την κατάλληλη μουσική, σύμφωνα με το ύφος του χώρου, την ημέρα και την ώρα. Έρευνες έχουν αποδείξει ότι η κατάλληλη μουσική συμβάλλει στο χρόνο παραμονής της πελατείας στο κατάστημα, ενισχύει την εικόνα της επιχείρησης, βελτιώνει τη διάθεση, αυξάνει την παραγωγικότητα και τις πωλήσεις.\nΜε βαθιά γνώση της αγοράς και τη μεγαλύτερη αξιοπιστία στην online διανομή μουσικής με ενσωματωμένα δικαιώματα, πλέον το Safemusic σας προσφέρει τεράστια ευελιξία. Αν θέλετε μια οικονομική λύση, βεβαίως αξιόπιστη και με ειδικά επιλεγμένη μουσική για επιχειρήσεις, πλην όμως από ανεξάρτητες παραγωγές, επιλέξτε το πακέτο Safemusic Value. Αν πάλι θέλετε η επιχείρησή σας να παίζει γνωστή μουσική, επιλέξτε οποιοδήποτε από τα πακέτα Mainstream. Τα πνευματικά δικαιώματα συμπεριλαμβάνονται πάντοτε στην τιμή, ενώ στο πακέτο Value η τιμή περιλαμβάνει επιπλέον και τα συγγενικά δικαιώματα.\nΗ οικονομική μας πρόταση,με ποιοτική αλλά σχεδόν άγνωστη μουσική. Webradio με 60+ κανάλια μουσικής για επιχειρήσεις από το RadioPro, επιλεγμένης και ταξινομημένης ειδικά για επαγγελματικούς χώρους. Από 24€ το μήνα, με όλα τα δικαιώματα μέσα στην τιμή (πνευματικά και συγγενικά), και με νομική εγγύηση από το RadioPro.\nΓια επιχειρήσεις που απασχολούν Disk Jockey. Απόλυτη ελευθερία επιλογής μουσικής από το ρεπερτόριο της Αυτοδιαχείρισης. Από 30€ το μήνα, με πληρωμένα τα πνευματικά δικαιώματα, και μαζί όλα τα κανάλια του Mainstream Basic Webradio.\nWebradio σε 2 εκδοχές (Basic/Plus) με περισσότερα από 30 κανάλια μουσικής ειδικά για επιχειρήσεις, από το ανεξάντλητο παγκόσμιο κι ελληνικό ρεπερτόριο της Αυτοδιαχείρισης. Από 25€ το μήνα, με πληρωμένα τα πνευματικά δικαιώματα.\nWebradio από το Safemusic σε 2 εκδοχές (Basic/Plus) με περισσότερα από 30 κανάλια μουσικής ειδικά για επιχειρήσεις, από το ανεξάντλητο παγκόσμιο κι ελληνικό ρεπερτόριο της Αυτοδιαχείρισης. Από 25€ το μήνα, με πληρωμένα τα πνευματικά δικαιώματα.\nΓια επιχειρήσεις που απασχολούν Disk Jockey. Απόλυτη ελευθερία επιλογής μουσικής από το ρεπερτόριο της Αυτοδιαχείρισης. Από 30€ το μήνα, με πληρωμένα τα πνευματικά δικαιώματα, και μαζί όλα τα κανάλια του Mainstream Basic.\nΜουσική για ξενοδοχειακούς Ομίλους, Εμπορικά Κέντρα, Πολυκαταστήματα, Super Markets και δίκτυα Franchise & συνεργαζόμενων επιχειρήσεων. Επιλέξετε από τα έτοιμα προγράμματά μας (Safemusic Value / Pro / Plus) , ή ζητήστε να μελετήσουμε τις ανάγκες σας και να εγκαταστήσουμε dedicated music server που θα μεταδίδει μουσική αποκλειστικά στους δικούς σας χώρους, με ύφος ειδικά επιλεγμένο για την επιχείρησή σας, και όλες τις διαφημίσεις σας.\nΔοκιμαστική εγγραφή για επτά (7) μέρες, με πλήρη πρόσβαση σε όλα τα webradios\nPowered by: Nexon


-- Κοινότητα Καλάμου --\nΟ Κάλαμος είναι κωμόπολη της βορειοανατολικής Αττικής, νότια του Ωρωπού και βόρεια του Καπανδριτίου. Ο πληθυσμός του σύμφωνα με την απογραφή του 2011 είναι 1.824 κάτοικοι. Το επίνειό του είναι οι Άγιοι Απόστολοι, παραθεριστική περιοχή, με μεγάλη κίνηση τους καλοκαιρινούς μήνες. Διοικητικά ανήκει στον Δήμο Ωρωπού.\nΟ Κάλαμος είναι κτισμένος σε κατάφυτη περιοχή της βορειοανατολικής Αττικής, σε απόσταση 39 χιλιομέτρων από το κέντρο της Αθήνας. Περιτριγυρίζεται από σημαντικά μνημεία και αξιοθέατα. Ξεχωρίζει ανάμεσά τους το ιερομαντείο Αμφιαράειο. Αξιοθέατα της ευρύτερης περιοχής αποτελούν η Μονή Μεταμορφώσεως του Σωτήρος που τοποθετείται στον 6ο αιώνα μ.Χ. και οι βυζαντινοί ναοί του Αγίου Νικολάου και της Αγίας Παρασκευής.  Σημαντικότερη προσωπικότητα από τον Κάλαμο είναι ο Άγιος Τιμόθεος ο Επίσκοπος Ευρίπου που είναι και ο πολιούχος του οικισμού.\nΠληθ. 1.967 1.824\nΟ Κάλαμος μετά την απελευθέρωση του ελληνικού κράτους μετονομάστηκε προσωρινά σε Περαία και αποτέλεσε έδρα του νεοσύστατου δήμου Περαίας. Μετά το 1840 έδρα του δήμου έγινε ο Ωρωπός ενώ μετά το 1871 η Σκάλα Ωρωπού (ο δήμος μετονομάστηκε σε δήμο Ωρωπίων). Το 1912 σχηματίστηκε η κοινότητα Καλάμου με έδρα τον Κάλαμο η οποία συμπεριέλαβε και τον παραλιακό οικισμό των Αγίων Αποστόλων. Η κοινότητα αναγνωρίστηκε σε δήμο το 2007. Από την 1η Ιανουαρίου 2010 ο Κάλαμος εντάχθηκε στον νέο δήμο Ωρωπού.\n↑ Γυμνάσιο Καλάμου Αττικής, πληροφορίες για τον Κάλαμο\nT.δ. Καλάμου [ 5.468 ]\nο Κάλαμος [ 1.967 ]\nοι Άγιοι Απόστολοι [ 3.501 ]


ΔΙΕΥΘΥΝΣΗ ΔΑΣΩΝ ΡΕΘΥΜΝΟΥ : ΑΥΞΗΜΕΝΑ ΚΡΟΥΣΜΑΤΑ ΤΡΑΥΜΑΤΙΣΜΕΝΩΝ ΠΤΗΝΩΝ ΣΤΟ ΝΟΜΟ - Κυνηγός & Φύση Οnline\nΑρχική›ΔΑΣΙΚΕΣ ΑΡΧΕΣ›ΔΙΕΥΘΥΝΣΗ ΔΑΣΩΝ ΡΕΘΥΜΝΟΥ : ΑΥΞΗΜΕΝΑ ΚΡΟΥΣΜΑΤΑ ΤΡΑΥΜΑΤΙΣΜΕΝΩΝ ΠΤΗΝΩΝ ΣΤΟ ΝΟΜΟ\nΗ περίοδος του κυνηγιού, τα είδη των θηραμάτων και οι απαγορεύσεις\nΓια αυξημένα κρούσματα τραυματισμένων πτηνών το τελευταίο διάστημα στο νομό μας κάνει λόγο η Διεύθυνση Δασών Ρεθύμνου, καθώς μόνο κατά το μήνα Αύγουστο -σε συνολικό διάστημα πέντε περίπου μηνών- η υπηρεσία δέχτηκε 12 κλήσεις για περισυλλογή πτηνών. Πιο συγκεκριμένα, σε ανακοίνωσή της αναφέρει:\n«Η Δ/νση Δασών Ρεθύμνου εκτός των άλλων αρμοδιοτήτων της, καλείται να συνδράμει και στην περισυλλογή, περίθαλψη και μεταφορά σε αναγνωρισμένο Κέντρο αποκατάστασης των πτηνών που αναφέρονται ως τραυματισμένα και αδύναμα να πετάξουν σε περιοχές του Νομού. Τελευταία διαπιστώνεται έξαρση στον αριθμό των κλήσεων προς την υπηρεσία (τηλ. 2831023308, από σταθερό χωρίς χρέωση τηλ.1591) που αφορούν τραυματισμένα πτηνά.\nΑπό τις αρχές Απριλίου μέχρι σήμερα έχουμε κληθεί είκοσι τέσσερις (24) φορές για περισυλλογή τραυματισμένων πουλιών, με δώδεκα (12) από τις ανωτέρω κλήσεις να αφορούν το μήνα Αύγουστο. Η χωρική δε, διασπορά εντοπίζεται κυρίως σε περιοχές του δήμου Αγίου Βασιλείου και Ρεθύμνου με ένδεκα και οκτώ περιπτώσεις αντίστοιχα. Στον υπόλοιπο νομό, τέσσερα τραυματισμένα πουλιά αναφέρθηκαν στο Δήμο Μυλοποτάμου και ένα στο Δήμο Αμαρίου. Τα πτηνά που περισυλλέχτηκαν ήταν κυρίως αρπακτικά (περίπου 90%), τραυματισμένα από σκάγια, με σπασμένα φτερά, δηλητηριασμένα ή απλά πεινασμένα».\nΌπως μας ενημέρωσαν από τη Διεύθυνση Δασών Ρεθύμνου, σε ό, τι έχει να κάνει με τη νομοθεσία που ορίζει την περίοδο του κυνηγιού, οι ρυθμίσεις της θήρας (σ. του κυνηγιού) για το 2013 καθορίζονται μέσω σχετικής Υ.Α του Αναπληρωτή Υπουργού Περιβάλλοντος, Ενέργειας και Κλιματικής Αλλαγής. (ΦΕΚ 1850/Β/29-7-2013). Η διάρκεια του κυνηγιού είναι από τις 20 Αυγούστου 2013 μέχρι τις 28 Φεβρουαρίου 2014.\nΣε ό, τι αφορά τα είδη των θηραμάτων; Επιτρέπεται το κυνήγι του λαγού από 15/9 μέχρι 10/1, τις ημέρες Τετάρτη, Σάββατο και Κυριακή (ένα άτομο ανά κυνηγό ανά έξοδο). Τα κυριότερα πουλιά που επιτρέπονται στο κυνήγι είναι η πέρδικα, η μπεκάτσα, οι τσίχλες, η φάσσα, τα τρυγόνια, τα ορτύκια, ο κότσυφας, κλπ. Για την πέρδικα το κυνήγι της επιτρέπεται από 15/9/2013 έως 30-11/2013, μόνο τις ημέρες Τετάρτη – Σάββατο και Κυριακή.\nΌσον αφορά το πότε και τα σημεία όπου είναι επιτρεπόμενο, ισχύει το εξής: Το κυνήγι απαγορεύεται το βράδυ, στα μόνιμα καταφύγια άγριας ζωής, στους αρχαιολογικούς χώρους, στα εκτροφεία θηραμάτων, σε ζώνες πλάτους 300 μ. από τις ακτές και σε περιοχές που έχει εκδοθεί Δασική Αστυνομική Διάταξη λόγω πυρκαγιών.\nΕπίσης, η χρησιμοποίηση σκύλων δίωξης για άσκηση κυνηγιού περιορίζεται από 15/9/2013 μέχρι 20-1-2014, τις μέρες δηλαδή, που επιτρέπεται το κυνήγι του λαγού. «Φέτος είχαμε δύο περιστατικά σύλληψης λαθροθήρων λαγού, δύο άτομα για θήρα εκτός κυνηγετικής περιόδου και δύο άτομα για θήρα λαγών βράδυ)», ανέφερε στο «Ρ» η Διευθύντρια της υπηρεσίας Χαρά Καριολάκη για τα περιστατικά που εντοπίστηκαν ως τώρα.\nΕπεσήμανε δε, ότι από το προσωπικό της υπηρεσίας έχει συνεχή παρουσία, πραγματοποιεί συνεχείς ελέγχους, στο μέτρο του δυνατού τουλάχιστον. Πραγματοποιούνται έλεγχοι και καθ’ όλη τη διάρκεια της νύχτας, όταν και απαγορεύεται το κυνήγι. «Άλλωστε το ένα περιστατικό παράνομου κυνηγιού, που προανέφερα, εντοπίστηκε νύχτα», σημείωσε η κα Καριολάκη.\nπηγη : http://rethemnosnews.gr/\nTagsΔιεύθυνση Δασών Ρεθύμνουη μπεκάτσαη πέρδικαη φάσσαΘηράματαΚυνηγετική Περίοδος 2013-2014νομός Ρεθύμνουο κότσυφαςοι τσίχλεςτα ορτύκιατα τρυγόνιατραυματισμένα πτηνάΥΠΕΚΑ


Γυναίκα ταραντούλα… – Ο Εραστής της Ζωής\nΑναρτήθηκε από τον/την γιώργος στις 15 Μαΐου, 2007 2 Ιουνίου, 2008\nΈνα ακόμη άκουσμα τραγουδιού. Μία ακόμη συγκινησιακή φόρτιση, που με οδήγησε να γράψω το κείμενο που ακολουθεί. Να μπλέξω εικόνες και ήχους. Στίχους και προσωπικές σκέψεις. Στην κρίση σας αφήνομαι…\n–\tΕίσαι εδώ;\n–\tΣε μένα μιλάς;\n–\tΝαι, σε σένα.\n–\tΕδώ είμαι, δεν με βλέπεις;\n–\tΣε έχασα προς στιγμή.\n–\tΕδώ ήμουν πάντα.\n–\tΜπορεί να ήσουν εδώ, αλλά έκανες ανεπαίσθητη παρουσία. Σχεδόν, χαμένος.\n–\tΣε άφησα να λειτουργήσεις μόνος σου.\n–\tΚαι δεν λειτούργησα;\n–\tΕσύ θα μου πεις;\n–\tΌλα πήγαν καλά. Και εντός και εκτός.\n–\tΤο πιστεύεις αυτό;\n–\tΕντάξει τότε. Δεν θα φέρω αντιρρήσεις.\n–\tΈχεις αντιρρήσεις;\n–\tΠες τις τότε, τι περιμένεις;\n–\tΚαι που θα τις πω, τι θα καταλάβεις; Έτσι κι’ αλλιώς, κάνεις πάντα του κεφαλιού σου. Δεν σκέφτεσαι.\n–\tΌχι. Θα τις πεις. Να ξέρω.\n–\tΤις ξέρεις πολύ καλύτερα από εμένα. Αφού, εσύ είμαι εγώ και ‘γώ είμαι εσύ.\n–\tΤότε γιατί μου μιλάς έτσι;\n–\tΠροσπαθώ να σε αφυπνίσω.\n–\tΑπό σένα.\n–\tΑπό μένα;\n–\tΝαι. Δεν το βλέπεις; Είσαι ικανός και για το καλύτερο και για το χειρότερο. Δύο όψεις του ίδιου νομίσματος.\n–\tΕίμαι διπρόσωπος;\n–\tΌχι διπρόσωπος. Δισυπόστατος θα έλεγα.\n–\tΚαι τότε, γιατί δεν βοηθάς να διορθώσω την άσχημη πλευρά μου και να κάνω πάντα το σωστό. Να είμαι πάντα σωστός.\n–\tΔεν είναι θέμα διόρθωσης. Είναι θέμα επιλογής. Πρέπει να επιλέγεις το σωστό και όχι να είναι μονόδρομος. Τότε μιλάμε για ολοκληρωμένη προσωπικότητα.\n–\tΘα προτιμούσα τον μονόδρομο.\n–\tΟ μονόδρομος δεν χαρίζει συγκινήσεις. Κάθε άλλο. Η επιλογή της διαδρομής χαρίζει την ολοκλήρωση.\n–\tΚαι μπορώ να επιλέγω διαδρομή;\n–\tΜπορείς. Αρκεί να το θέλεις.\n(οι στίχοι που μπλέκονται, είναι του Αλκίνοου, από τον ‘Καθρέφτη’)\n(‘Tarantula’ by Aj Lia)\nΠροηγούμενο άρθρο ‘Εν δυνάμει’ μητέρα…\nΕπόμενο άρθρο Η Μαντόνα των Χιλίων Φεγγαριών…\n16 Μαΐου, 2007 στο 12:02 πμ\nθα ηθελες να διορθωσεις την ασχημη πλευρα σου και να κανεις ΠΑΝΤΑ το σωστο??αληθεια θα τοθελες αυτο??\n16 Μαΐου, 2007 στο 12:07 πμ\nκαλησπέρα φεγγαραγκαλιασμένη μου…\nεξαρτάται πως ορίζεις το σωστό…\nμε βάση εσένα ή με βάση τους άλλους…\nπροτιμώ να τα έχω καλά με τον εαυτό μου και να κάνω το σωστό, όπως πιστεύω εγώ…\n16 Μαΐου, 2007 στο 11:26 πμ\nΑυτή τη φορά θα σταθώ στο πως έπλεξες το κείμενο με το μοναδικό αυτό κομμάτι και τον αγαπημένο μου στίχο «Ποτέ σου μην κοιτάς τον άλλο μες στα μάτια γιατί καθρέφτης γίνεσαι και όλοι σε σπαν κομμάτια»….Το αν θες ή όχι να κάνεις το σωστό..είναι άλλη κουβέντα, μεγάλη, αλλά κατάδική σου.\nΚαλημέρα γιώργο μου 🙂\n16 Μαΐου, 2007 στο 11:40 πμ\nΠοιος κρίνει αν αυτό που θα επιλέξεις είναι το σωστό ή όχι. Μπορεί για σένα να είναι για κάποιον άλλο να μην είναι. Δεν υπάρχουν απόλυτα στις επιλογές μας , μόνο στα μαθηματικά.\nΤο κείμενο σου είναι σαν ένα πλεχτό με χρυσή και κόκκινη κλωστή, όμορφα φταγμένο.\n16 Μαΐου, 2007 στο 3:28 μμ\nΕγώ σου αφήνω το video που βρήκα, απο τον «Καθρέφτη» του Αλκίνοου.\n16 Μαΐου, 2007 στο 3:46 μμ\nΑυτός ο συνδυασμός είναι τρομακτικά όμορφος..Στίχοι και πραγματικότητα,ε?\n16 Μαΐου, 2007 στο 6:27 μμ\n«Η επιλογή της διαδρομής χαρίζει την ολοκλήρωση.»\nναι, σιγουρα ναι…\nαλλα αν δεν εισαι και ολοκληρωμενος τι επιλογη να κανεις;\nμισα; θολα; αντιθετα;\nφαυλος κυκλος οι σκεψεις μου σημερα…\n-καταπληκτικος οπως παντα… θα στο λεω και ας κοκκινιζεις…-\n17 Μαΐου, 2007 στο 7:58 μμ\nΔεν πειράζει.. ας κάνεις και λάθη. Μέσα απ΄ τα λάθη κανείς σμιλεύεται σαν προσωπικότητα. Ευτυχώς που υπάρχουν τα σταυροδρόμια και η ζωή δεν είναι μονόδρομος. Άλλωστε, κάποιες φορές δε θες καν να προχωρήσεις…\n19 Μαΐου, 2007 στο 12:24 πμ\nκαλε μου Γιωργο πανω απο ολα να τα εχεις καλα με εσενα και να κανεις αυτο που θα σε κανει να εισαι εσυ καλα με τον εαυτο σου και μετα για τους αλλους…\nΕξ αλλου τα λαθη ειναι για μας …\nμαθαινουμε απο αυτα και σιγουρα μπορουμε να καταφερουμε να γινουμε καλυτεροι..\nκαλο ξημερωμα καλε μου.\n20 Μαΐου, 2007 στο 12:12 μμ\nκαι δικός μου αγαπημένος στίχος…\nόλα είναι δύσκολα…\nχρειάζονται αποφάσεις και πράξεις…\nτο ‘σωστό’ κρίνεται από προσωπικά δεδομένα…\nκαι εκεί εστιάζεται και η προσπάθεια…\nνα τα έχεις καλά με τον εαυτό σου…\nσ’ευχαριστώ για το δώρο καλή μου…\nποίηση και λόγος…\nόπως μπορείς να εκφραστείς καλύτερα…\nμε τα κριτίρια που έχεις εκείνη τη στιγμή…\nκανένας δεν γεννήθηκε παντογνώστης και σοφός…\nη διαδρομή σου χαρίζει πλήρη αυτογνωσία και εμπειρία…\nσ’ευχαριστώ αγαπημένη μου, κι’ας κοκκινίζω…\nμε βρίσκεις απόλυτα σύμφωνο καλή μου…\nαπλά, εστιάζω σε συμπεριφορές που είναι εκτός των πεποιθήσεών μου…\nακριβώς ζουφίτσα μου…\nχαίρομαι που ξανάρθες…\n23 Μαΐου, 2007 στο 2:23 μμ\nτο τραγουδι εχει υπεροχο στιχο\n28 Μαΐου, 2007 στο 2:29 μμ\nέχεις απόλυτο δίκιο, για τους στίχους…


Βρεφικό δωμάτιο: Είκοσι ιδέες για να το κάνετε μοναδικό (pics) - Mothersblog.gr\nΕίκοσι όμορφες ιδέες για να διακοσμήσετε το βρεφικό δωμάτιο.\nΑρκετοί γονείς μπαίνουν στη διαδικασία να ετοιμάσουν το βρεφικό δωμάτιο λίγο πριν γεννηθεί το μωρό. Η αγωνία τους να πάνε όλα καλά βάζει ένα φρένο στις πρώιμες αγορές γι’ αυτό και ξεκινούν την προετοιμασία του βρεφικού δωματίου όταν ο γιατρός τους διαβεβαιώνει ότι όλα βαίνουν καλώς.\nΆλλοι πάλι, δεν θέλουν να τρέχουν την τελευταία στιγμή και ξεκινούν τις αγορές και τη διακόσμηση του δωματίου από πολύ νωρίς.\nΣε όποια κατηγορία γονιού κι αν ανήκετε, το σίγουρο είναι ότι θέλετε για το μωρό σας το καλύτερο βρεφικό δωμάτιο. Γι΄αυτό ξεκινήστε να φτιάχνετε τη λίστα αυτών που θα χρειαστείτε.\nΕκτός από το κρεβατάκι και την αλλαξιέρα που είναι άλλωστε και οι πρώτες αγορές, μπορείτε επίσης να επιλέξετε μια όμορφη κουρτίνα, μια πολυθρόνα ή μια άνετη καρέκλα, ένα χαλάκι ( αν το μωρό γεννηθεί χειμώνα) και πολλά όμορφα καδράκια.\nΣτην photo gallery που ακολουθεί θα δείτε πολλές όμορφες ιδέες για το βρεφικό δωμάτιο.\nΈξυπνες ιδέες για να οργανώσετε το βρεφικό δωμάτιο (pics)


Ελλάδα: Οι επαγγελματίες της αισχροκέρδειας\nΑρχική » Ειδήσεις » Ελλάδα: Οι επαγγελματίες της αισχροκέρδειας\nΤο απόθεμα στη δεξαμενή καυσίμων του βενζινάδικου δεν λέει να εξαντληθεί. Προφανώς, ο έμπορος και ιδιοκτήτης έχει φροντίσει να αγοράσει από τον προμηθευτή του μια μεγάλη ποσότητα.\nΤιμολογήθηκε στην τιμή που ίσχυε τότε κατά την παραγγελία ή κατά την παράδοση και πληρώθηκε. Ενδεχομένως χωρίς όλη η ποσότητα να καλύπτεται με παραστατικά.\nΣτο ίδιο βενζινάδικο ο πελάτης, δηλαδή ο μέσος Έλληνας καταναλωτής, ό,τι και να συμβεί, όπως και να τα φέρει η ζωή, θα πληρώσει το λίτρο της βενζίνης στην τρέχουσα τιμή.\nΣε αυτήν που ισχύει την ημέρα κατά την οποία γεμίζει το ντεπόζιτό του. Η τρέχουσα τιμή απέχει παρασάγγας από εκείνη στην οποία τιμολογήθηκε το απόθεμα του εμπόρου.\nΠρος τα πάνω, βέβαια. Το έσοδο είναι, δηλαδή, υπέρογκο. Αυτό δεν λέγεται εμπορικό δαιμόνιο του Έλληνα. Ούτε εμπορική μαγκιά. Αυτό αποκαλείται απλά και ξάστερα αισχροκέρδεια.\nΜήπως την ίδια τακτική δεν ακολουθεί και ο Μεγαλομπακάλης; Μήπως και αυτός δεν στοκάρει όταν πρέπει και όταν οι τιμές είναι χαμηλές, αναμένοντας τη «θαυματουργή» ανατίμηση;\nΆλλωστε ξέρει αυτός να «διαβάζει» τα σημάδια ώστε να είναι έτοιμος όταν όλες οι συνθήκες θα επιτρέψουν την αύξηση των τιμών.\nΤότε τα 50 εκατομμύρια ευρώ σε στοκ γίνονται 55 και 60 μέσα σε λίγες ώρες. Αυτός όμως ο έμπειρος μεγαλομπακάλης τα έχει αγοράσει σε παρελθόντα χρόνο.\nΑντίθετα, ο πελάτης, ο αφελής Έλληνας εργαζόμενος θα πληρώσει το τίμημα σε χρόνο ενεστώτα, με τις νέες τιμές, βάζοντας βαθιά το χέρι στην τσέπη.\nΕίναι γνωστό πως η Ελληνική Πολιτεία δεν μπορεί να παρέμβει και να θέσει πλαφόν στις τιμές καυσίμων. Είναι, επίσης, γνωστό πως το καθεστώς φορολόγησης των καυσίμων αποτελεί μνημονιακή υποχρέωση.\nΠολύ καλά. Το κράτος, ωστόσο, και η κυβέρνηση μπορούν να παρέμβουν ως προς τη θέσπιση πλαφόν στο ποσοστό κέρδους.\nΜπορεί να προβαίνει σε συνεχείς ελέγχους ώστε να ελέγχει τα αποθέματα στους σταθμούς καυσίμων για να αποφευχθεί η υπερτιμολόγηση του καυσίμου όταν αυτό έχει αγοραστεί σε πολύ χαμηλότερες τιμές\n. Να αποφευχθεί δηλαδή η αισχροκέρδεια.\nΗ κυβέρνηση μπορεί, επίσης, να επιχορηγεί τους πολίτες, προσωρινά, όσο δηλαδή η κρίση περνά οξεία φάση, προκειμένου να διευκολυνθούν οι καταναλωτές που πλήττονται καίρια.\nΑντ’ αυτού παρατηρείται μια μεθοδική τακτική εξαπάτησης με εξαγγελίες στήριξης των νοικοκυριών ως προς την πληρωμή των λογαριασμών ηλεκτρικού ρεύματος, πετρελαίου θέρμανσης και βενζίνης.\nΤο τελικό όφελος για έναν πολύ μικρό αριθμό πολιτών είναι ελάχιστο. Για όλους, όμως, τους πολίτες ισχύουν οι υπέρογκες και απάνθρωπες υπερτιμολογήσεις της ΔΕΗ και των ιδιωτών παρόχων και η απίστευτη αύξηση της τιμής των καυσίμων, που καταδικάζει τους πολίτες σε απόγνωση.\nΤα τελευταία εικοσιτετράωρα ανακοινώνονται πτωτικές τάσεις διεθνώς στην τιμή των υδρογονανθράκων.\nΗ τιμή του πετρελαίου κατρακύλησε σχεδόν κάτω από τα 100 δολάρια το βαρέλι.\nΣυγκεκριμένα, την 15η Μαρτίου η τιμή του βαρελιού WTI υποχωρούσε κατά 5,7%, στα 97,13 δολάρια, ενώ η τιμή του βαρελιού του Brent Βόρειας Θάλασσας έπεφτε κατά 6%, στα 100,54 δολάρια.\nΣτις 7 Μαρτίου, δηλαδή πριν από μία εβδομάδα, η τιμή του πετρελαίου ήταν 140 δολάρια το βαρέλι. Κανείς Έλληνας πολίτης δεν αισθάνεται αυτή την πτώση στην τσέπη του.\nΚαμία διαφορά για τον καταναλωτή. Απόδειξη ότι το «ψάρι βρομάει από το κεφάλι».\nΗ αφετηρία της αισχροκέρδειας δεν βρίσκεται στο βενζινάδικο. Εκεί βρίσκεται η ουρά του ψαριού. Στο διυλιστήριο βρίσκεται το κεφάλι και στις εταιρείες διακίνησης.\nΠροφανώς, όλα τα παραπάνω τα γνωρίζουν άριστα ο κ. Άδωνις Γεωργιάδης, ο κ. Σταϊκούρας, οι οικονομικοί σύμβουλοι του πρωθυπουργού στο Μαξίμου, καθώς και ο ίδιος ο πρωθυπουργός.\nΣτην αύξηση των καυσίμων, στον πόλεμο και στον πληθωρισμό βασίζονται και παραπέμπουν οι διακινητές της τροφικής αλυσίδας και τα σούπερ μάρκετ για να δικαιολογήσουν τις απίστευτες αυξήσεις στις τιμές των προϊόντων στο ράφι.\nΜόνον που οι αυξήσεις υπερβαίνουν το ποσοστό του πληθωρισμού, την αύξηση στα καύσιμα και τις αυξήσεις λόγω πολέμου στα σιτηρά.\nΗ πραγματική αύξηση στο καλάθι της νοικοκυράς το τελευταίο τρίμηνο αγγίζει μέσους όρους που παραπέμπουν στην Τουρκία -ναι, στην Τουρκία-, με διψήφια ποσοστά αύξησης των τιμών.\nΨελλίζει η κυβέρνηση πως θα θεσπιστεί πλαφόν στο ποσοστό κέρδους. Κωφεύουν και γελούν οι διαμεσολαβητές, οι χονδρέμποροι και οι ιδιοκτήτες των υπεραγορών.\nΖούμε σε κοινωνία όπου η αισχροκέρδεια είναι ανεκτή και οι κερδοσκόποι στο απυρόβλητο.\nΤην ίδια στιγμή, οι συνταξιούχοι υποφέρουν, τα νοικοκυριά στενάζουν, οι εργαζόμενοι βρίσκονται σε απόγνωση.\nΟι λογαριασμοί της ΔΕΗ και των ιδιωτών παρόχων εξακολουθούν να έρχονται με εξωπραγματικά ποσά. Η βενζίνη αναιδέστατα πωλείται σε τιμές εξωπραγματικές, πάνω από 2 ευρώ το λίτρο.\nΤο πετρέλαιο θέρμανσης είναι απλησίαστο παρά τις πολικές θερμοκρασίες που το έχουν καταστήσει απαραίτητο. Δηλαδή πού το πάνε; Πού νομίζουν ότι οδηγούν την κοινωνία; Δεν καταλαβαίνουν πως ο μέσος πολίτης έχει φθάσει σε αδιέξοδο;\nΝαι, στη Γερμανία, με το μέσο εισόδημα να κυμαίνεται από 1.250 έως 1.500 ευρώ (καθαρά), δηλαδή τριπλάσιο από εκείνο του Έλληνα πολίτη, τα προϊόντα διατροφής και πρώτης ανάγκης στο ράφι είναι κατά μέσο όρο φθηνότερα.\nΔηλαδή, ο πολίτης του ισχυρότερου οικονομικά κράτους της ΕΕ πληρώνει λιγότερα από εκείνον του εν πτωχεύσει ελληνικού κράτους για τη διατροφή του και τα είδη σπιτιού. Είναι ανήκουστο αλλά είναι αληθινό.\nπροηγούμενοΧρυσές δουλειές για τον γερμανικό κατασκευαστή όπλων Rheinmetall\nεπόμενοΠοια είναι η ασφαλέστερη μεγάλη πόλη της Γερμανίας;


Η εκτίμηση των ακινήτων: Νικόλαος Καρανικόλας: metabook: Μεταχειρισμένα βιβλία\nΣκοπός αυτού του βιβλίου είναι πρωτίστως ο εμπλουτισμός της ελληνικής βιβλιογραφίας στον τομέα των εκτιμήσεων των αξιών της ακίνητης περιουσίας. Ο εν λόγω επιστημονικός τομέας έχει αναπτυχθεί έντονα την τελευταία δεκαετία στην Ελλάδα.\nΙδιαίτερο ενδιαφέρον έχει το βιβλίο συγχρόνως για τον επαγγελματία που ασχολείται με τα θέματα της ακίνητης περιουσίας (μηχανικό, δικηγόρο, μεσίτη) ο οποίος θα μπορούσε να το χρησιμοποιήσει ως ένα εγχειρίδιο εκτιμήσεων των ακινήτων.\nΜε την ευχή ότι η έκδοση αυτή μπορεί να αποτελέσει και τις απαρχές ενός επιστημονικού διαλόγου με τους φοιτητές και τους επαγγελματίες εκτιμητές εκθέτω το σύγγραμμα αυτό.\nΣυγγραφέας: Νικόλαος Καρανικόλας\nΕίναι ολοκαίνουργιο και αχρησιμοποίητο. Αριθμός σελίδων\t:362,Διαστάσεις\t:24x17 Περιεχόμενα: Εισαγωγή 1. Ιστορική προσέγγιση της οικονομικής θ... Περισσότερα\nΕίναι ολοκαίνουργιο και αχρησιμοποίητο. Αριθμός σελίδων\t:362,Διαστάσεις\t:24x17 Περιεχόμενα: Εισαγωγή 1. Ιστορική προσέγγιση της οικονομικής θεωρίας και της έννοιας της προσόδου. Το υπόβαθρο των εκτιμήσεων στο σκηνικό του χθες 2. Παράγοντες που επηρεάζουν την αξία ενός ακινήτου 3. Η διαδικασία των εκτιμήσεων 4. Μέθοδοι εκτίμησης 5. Συγκριτική μέθοδος 6. Η Μέθοδος αντιπαροχής 7. Η Υπολειμματική μέθοδος 8. Η Μέθοδος των προσόδων 9. η μέθοδος του Κόστους αντικατάστασης 10. Ο προσδιορισμός της αντικειμενικής αξίας 11. Το σκηνικό του σήμερα και τα Ευρωπαϊκά Εκτιμητικά Πρότυπα 12. Εκτιμήσεις σε συνεργασία με τραπεζικούς οργανισμούς 13. Συγγραφή τεχνικών εκθέσεων εκτιμήσεων, παραδείγματα Παραρτήματα Έκθεσης 3 Βιβλιογραφία Λιγότερα


02Iov2017 – Ο βουλευτής Κιλκίς του ΣΥΡΙΖΑ Θεόδωρος Παραστατίδης στον 102 fm της ΕΡΤ3 | ΕΡΤ WebRadio\nHome \_ 102FM \_ 02Iov2017 – Ο βουλευτής Κιλκίς του ΣΥΡΙΖΑ Θεόδωρος Παραστατίδης στον 102 fm της ΕΡΤ3\n2 Ιουνίου 2017 15:40\n«Αν πράγματι οι Ευρωπαίοι έχουν στόχο η Ελλάδα να ξεπεράσει την κρίση, θα φανεί εδώ» επεσήμανε, αναφερόμενος στο Eurogroup της 15ης Ιουνίου, ο βουλευτής Κιλκίς του ΣΥΡΙΖΑ Θεόδωρος Παραστατίδης. Μιλώντας στον 102 fm της ΕΡΤ3 και τους Ασπασία Βούζη και Βασίλη Πεκλάρη υπογράμμισε ότι δεν είμαστε πια απομονωμένοι καθώς υπάρχουν συμμαχίες και χώρες που προσπαθούν να προωθήσουν τις θέσεις της ελληνικής κυβέρνησης.\nΓια την ποσοτική χαλάρωση εξήγησε πως, σε περίπτωση που δεν επιτευχθεί, θα μπορούσε να αντικατασταθεί από άλλα δίκτυα. «Αυτό που είναι σημαντικό είναι το σήμα που θα λάβουν οι αγορές, ένα σαφές μήνυμα, ώστε να επιχειρήσουμε και να υπάρχει δυνατότητα εξόδου στις αγορές γιατί μόνο τότε μπορούμε να απεγκλωβιστούμε από την επιτροπεία» πρόσθεσε.\nΕρωτηθείς αν υπάρχει πρόθεση συναίνεσης για τη διαμόρφωση μιας εθνικής γραμμής για το χρέος και γιατί αυτό δεν έγινε νωρίτερα ανέφερε ότι «οι συνεννοήσεις πάντα συνεισφέρουν θετικά, αλλά πρέπει να υπάρχουν και προϋποθέσεις». «Εδώ και δύο χρόνια ακούγαμε μόνιμα επιχειρήματα με την έννοια ότι η κυβέρνηση πρέπει να φύγει, να γίνουν εκλογές. Υπό αυτές τις συνθήκες δυσκολεύουν τα πράγματα για να υπάρχει μια συναίνεση και αυτό δεν αφορά μόνο την κυβέρνηση, αλλά το σύνολο του πολιτικού συστήματος» σημείωσε. Ωστόσο, εξήγησε ότι «χρειάζεται εθνική προσπάθεια όλου του πολιτικού συστήματος, προκειμένου να πιέσει ο καθένας, όπου μπορεί, στους χώρους που εκπροσωπεί στην Ευρώπη. Από εκεί και πέρα υπάρχουν περιθώρια να κάνει κάποιος αντιπολίτευση, αρκεί να βγούμε από αυτήν την κρίση» υποστήριξε.\nTags: 102fm, ΕΡΤ3, Θεόδωρος Παραστατίδης, ΠΟΛΙΤΙΚΟ ΗΜΕΡΟΛΟΓΙΟ


Ο κύριος μου Αλκιβιάδης: Άγγελος Βλάχος\n11,00 € 23 Διαθέσιμο\nΕΞΩΤΕΡΙΚΑ ΟΛΟ ΤΟ ΚΑΤΩ ΜΕΡΟΣ ΕΙΝΑΙ ΓΔΑΡΜΕΝΟ, ΕΣΩΤΕΡΙΚΑ ΚΑΜΙΑ ΦΘΟΡΑ\nΕΞΩΤΕΡΙΚΑ ΟΛΟ ΤΟ ΚΑΤΩ ΜΕΡΟΣ ΕΙΝΑΙ ΓΔΑΡΜΕΝΟ, ΕΣΩΤΕΡΙΚΑ ΚΑΜΙΑ ΦΘΟΡΑ Λιγότερα\nΈχει διαβαστεί μία φορά. Τα εσωτερικά φύλλα έχουν κιτρινίσει από το χρόνο.\nΈχει διαβαστεί μία φορά. Τα εσωτερικά φύλλα έχουν κιτρινίσει από το χρόνο. Λιγότερα\nΠαράδοση με Cyprus Post, Χέρι με χέρι, Cyprus Post Αντικαταβολή, 4A Express Ltd και Κυπριακά Ταχυδρομεία (Επιστολικό Ταχυδρομείο)\nΣκληρόδετο...αδιάβαστο...σε άριστη κατάσταση\nΣκληρόδετο...αδιάβαστο...σε άριστη κατάσταση Λιγότερα


Αγαπημένη νέα μαμά αυτά είναι όλα όσα εύχομαι να ήξερα όταν ήμουν στη θέση σου - Mothersblog.gr\nΠηγή: Photo by Jonnelle Yankovich on Unsplash\n18 Νοε 2021\tΜία μαμά γράφει\nΓνωρίζω για όλες εκείνες τις ανασφάλειες και τους φόβους που έχουν προκύψει...\nΤώρα το μωρό σου είναι μόνο μερικών ημερών. Νιώθεις τρομοκρατημένη και ανεπαρκής να είσαι η μητέρα του. Αυτό δεν είναι αυτό που περίμενες. Νόμιζες ότι θα έρθει φυσικά. Νόμιζες ότι ο κόσμος θα έλεγε τι απίστευτη δουλειά κάνεις ως μητέρα. Αντίθετα, όμως, νιώθεις μόνη.\nΜερικές φορές κλαίει και δεν ξέρεις γιατί. Κλαίει καθώς σε κοιτάζει με τα μεγάλα όμορφα μάτια του, περιμένει να ξέρεις πώς να το βοηθήσεις, αλλά εσύ νιώθεις αδύναμη. Ξέρω ότι είσαι μπερδεμένη και φοβισμένη. Ξέρω ότι ανησυχείς ότι δεν θα έχεις ό,τι χρειάζεται για να μεγαλώσεις αυτό το αγοράκι και να είσαι όλα όσα χρειάζεται από τη μητέρα του.\nΓνωρίζω για όλες εκείνες τις ανασφάλειες και τους φόβους που έχουν προκύψει καθώς κοιτάς πίσω στην προηγούμενη ζωή σου. Θέλεις το καλύτερο για τον γιο σου, το καλύτερο από αυτό που είχες εσύ η ίδια, αλλά ανησυχείς ότι δεν θα μπορέσεις να του δώσεις πράγματα που ποτέ δεν ήξερες και εσύ η ίδια ότι υπήρχαν. Ξέρω ότι πονάει αυτή τη στιγμή και μερικές φορές όταν κλαίει - κλαις κι εσύ μαζί.\nΑλλά γλυκιά νέα μαμά, επίτρεψέ μου να σου πω: μπορείς να το κάνεις αυτό. Το μωρό σου είναι τόσο μικρό και νέο, όπως και εσύ. Μόλις ξεκινάς αυτή τη μεγάλη περιπέτεια που ονομάζεται, μητρότητα. Αυτό εδώ είναι το πιο δύσκολο κομμάτι και το κάνεις καλά. Ξέρω ότι δεν το αντιλαμβάνεσαι ακόμη εσύ, αλλά τα πας περίφημα. Για αυτό, είσαι η καλύτερη μαμά στον κόσμο. Είσαι όλος του ο κόσμος αυτή τη στιγμή. Είναι δύσκολο και υπέροχο ταυτόχρονα.\nΔεν θα σου πω να απολαμβάνεις κάθε λεπτό. Ξέρω πόσο αδύνατο είναι αυτό. Σου ζητώ απλώς να κοιτάξεις το προσωπάκι του, να του φιλήσεις το μυτάκι και να το κρατήσεις κοντά. Κλαις καθώς το κουνάς και αυτό είναι εντάξει. Δεν θα καταλάβει τη διαφορά αλλά θα ξέρει ότι το αγαπάς. Θα μεγαλώσει και θα γίνει ένα από τα πιο χαρούμενα παιδιά που έχεις δει ποτέ. Θα φέρει χαρά στη ζωή σου και θα φέρει και χάος. Θα σου διδάξει για τη ζωή, την αγάπη, την οικογένεια και την πίστη. Θα σε μάθει να γελάς και να κλαις περισσότερο από ποτέ. Θα μάθεις τι σημαίνει να αγαπάς ένα άλλο άτομο πιο βαθιά από όσο νόμιζες ποτέ ότι είναι δυνατό.\nΞέρω ότι όλα φαίνονται τρομακτικά αυτή τη στιγμή. Θυμάμαι πολύ καλά αυτά τα συναισθήματα. Η καρδιά μου πονάει για σένα, αλλά ξέρω κάτι που δεν ξέρεις ακόμη εσύ. Η μητρότητα γίνεται καλύτερη. Στην πραγματικότητα, γίνεται υπέροχη.\nΚρατήσου εκεί γλυκιά μαμά,\nΜια μαμά ✏ Paula Rollo


10 ΛΟΓΟΙ ΓΙΑ ΝΑ ΔΟΥΛΕΨΕΤΕ ΣΤΟ ΕΛΣΙΝΚΙ – Travel Earth\nHome /Blog/10 ΛΟΓΟΙ ΓΙΑ ΝΑ ΔΟΥΛΕΨΕΤΕ ΣΤΟ ΕΛΣΙΝΚΙ\nΤο Ελσίνκι είναι μια εξαιρετικά φιλική προς την οικογένεια πόλη και ένας ελκυστικός προορισμός για οικογένειες με παιδιά. Ένας γονέας μπορεί να επιλέξει να μείνει στο σπίτι με το μωρό για σχεδόν ένα χρόνο με εξαιρετικά οφέλη. Ο γονέας με παιδί σε καροτσάκι μπορεί να χρησιμοποιεί τα μέσα μαζικής μεταφοράς δωρεάν στο Ελσίνκι. Όταν τα παιδιά μεγαλώνουν, παρακολουθούν ένα από τα καλύτερα εκπαιδευτικά συστήματα στον κόσμο – η Φινλανδία κατέχει την πρώτη θέση στο Πρόγραμμα Διεθνούς Αξιολόγησης Φοιτητών του ΟΟΣΑ (PISA) εδώ και αρκετά χρόνια. Το Ελσίνκι διαθέτει ένα ολοκληρωμένο δίκτυο ποιοτικών δημόσιων σχολείων και νηπιαγωγείων καθώς και μια επιλογή από εκπαιδευτικές εγκαταστάσεις και διεθνή σχολεία.\nΤο Ελσίνκι είναι ασφαλές\nΤο Ελσίνκι είναι μια από τις ασφαλέστερες πόλεις στον κόσμο για να ζήσετε. Υπάρχει ένα σταθερό πολιτικό δημοκρατικό σύστημα με σταθερή οικονομία και δεν υπάρχουν ακραία φυσικά φαινόμενα .\nΗ Φινλανδία είναι μια από τις λίγες χώρες όπου τα χαμένα πορτοφόλια ή τα κινητά τηλέφωνα επιστρέφονται τακτικά στον νόμιμο ιδιοκτήτη τους. Οι άνθρωποι αισθάνονται ασφαλείς όταν περπατούν στα πάρκα της πόλης ή όταν χρησιμοποιούν τις δημόσιες συγκοινωνίες ανεξάρτητα από την ώρα.\nΤα πάντα στο κατώφλι σας\nΠού αλλού στον κόσμο μπορείτε να ζήσετε σε ένα ζωντανό κέντρο της πόλης, αλλά όταν λαχταράτε την ύπαιθρο, μπορείτε απλά να πάρετε τη σκηνή σας και με ένα λεωφορείο από σχεδόν οπουδήποτε θα φτάσετε σε λίγη ώρα στην παρθένα φύση; Το Ελσίνκι έχει τα πλεονεκτήματα μιας μεγάλης πόλης σε μια μικρότερη κλίμακα. Στο κέντρο της πόλης, μπορείτε εύκολα να φτάσετε από το Α στο Β με τα πόδια ή με ένα νοικιασμένο ποδήλατο πόλης, αλλά η πόλη εξυπηρετείται επίσης με τα μέσα μαζικής μεταφοράς με ακρίβεια στα δρομολόγια τους\nΠράσινο και καθαρό\nΟ εξαιρετικός πολεοδομικός σχεδιασμός του Ελσίνκι σημαίνει ότι κάθε τμήμα της πόλης έχει τουλάχιστον ένα πάρκο ή μια πράσινη περιοχή. Χάρη στους μεγάλους χώρους πρασίνου, η ποιότητα του αέρα είναι εξαιρετική. Το Ελσίνκι φιλοξενεί πολλά όμορφα και εύκολα προσβάσιμα μονοπάτια και παραλίες με φυσική ομορφιά, όπου μπορείτε να κάνετε μια βόλτα, να χαλαρώσετε και να κάνετε μπάρμπεκιου ή να πάτε για καγιάκ στο πανέμορφο αρχιπέλαγος.\nΠόλη εμπνευσμένων startup\nΗ έδρα των Linux και των Angry Birds, το Ελσίνκι έχει πολλές startup και έχει ονομαστεί η τέταρτη πιο καινοτόμο πόλη στον κόσμο ως προς τις νεοσύστατες επιχειρήσεις.\nΗ εταιρεία Think Company του Ελσίνκι λειτουργεί ως η επιχειρηματική κοινωνία του Πανεπιστημίου του Ελσίνκι, συνδυάζοντας ακαδημαϊκούς με πρωτοπόρους στην πραγματική επιχειρηματική ζωή. Τα επιχειρησιακά σχέδια δημιουργούνται συνδυάζοντας τα προβλήματα του πραγματικού κόσμου, την ακαδημαϊκή τεχνογνωσία και την επιχειρηματική δράση με μια ανοιχτή πολυεπιστημονική κοινότητα.\nTo Σκανδιναβικό στιλ και design έχει έντονη παρουσία στην πόλη και τις πανεπιστημιουπόλεις. Αυτή η πρώην World Design Capital έχει τη δική της εβδομάδα σχεδίασης και επίσης πολλές μικρότερες εκδηλώσεις σχεδιασμού που προβάλλουν νέους Φιλανδούς σχεδιαστές. Σχεδόν όλοι γνωρίζουν τις Marimekko, Iittala και Alvar Aalto, αλλά θα ανακαλύψετε και νέα φινλανδικά ονόματα και ταλαντούχους σχεδιαστές στις πολλές σχεδιαστικές αγορές που λαμβάνουν χώρα στην πόλη όλο το χρόνο και στη διάσημη περιοχή σχεδιασμού. Το αστικό τοπίο στο Ελσίνκι προσφέρει ένα ταξίδι από τον νεοκλασικισμό και το Art Nouveau στη σύγχρονη αρχιτεκτονική.\nΠοικιλία πολιτιστικών εκδηλώσεων\nΕίσαι καλοφαγάς ή ένας εραστής της τέχνης ή θέλεις να απολαύσεις ζωντανή μουσική. Στο Ελσίνκι μπορείς να απολαύσεις εκδηλώσεις στο κρύο του χειμώνα και κάτω από τον ήλιο του μεσονυχτίου. Κατά τη διάρκεια του καλοκαιριού η πόλη είναι γεμάτη, από το παγκοσμίου φήμης φεστιβάλ για τη τέχνη και τη μουσική το φεστιβάλ του Ελσίνκι. Αλλά το Ελσίνκι είναι επίσης μια ζωντανή πόλη και το χειμώνα. Οι χριστουγεννιάτικες αγορές είναι μόνο μια αρχή των χειμερινών δραστηριοτήτων. Τα μουσεία τέχνης HAM και Kiasma παρουσιάζουν εικαστικές εκθέσεις καλλιτεχνών παγκοσμίου φήμης. Για φαγητό υπάρχουν εκδηλώσεις και εκθέσεις τροφίμων καθώς και Street Food Markets.\nTAGS: δουλειά στο ΕλσινκιΕλσίνκιΦιλανδία


ΕΛΠ: Ασφαλιστές-Τρόπος και χρόνος τιμολόγησης! - taxvoice.gr\nΟ Νόμος 4308/2014 των Ελληνικών Λογιστικών Προτύπων, ήρθε σαν “κεραυνός εν αιθρία” και μετέβαλλε σε μεγάλο βαθμό όλες τις προϋπάρχουσες διατάξεις του ΚΦΑΣ και του ΕΓΛΣ, εναρμονίζοντας τους λογιστικούς κανόνες στην Ελλάδα, με αυτούς που επικρατούν και στο εξωτερικό, με κοινό σημείο αναφοράς τα Διεθνή Λογιστικά Πρότυπα.\nΜια πολύ σημαντική απόφαση για την εφαρμογή των ΕΛΠ, είναι η ΠΟΛ 1003/14, η οποία και παρέχει ζωτικές πληροφορίες ως προς την ανάλυση κατ’ άρθρο του Ν.4308/2014.\nΤο θέμα της σημερινής μας επισήμανσης αφορά τον τρόπο τιμολόγησης από κάποιες ειδικές κατηγορίες επαγγελμάτων όπως οι ασφαλιστές.\nΗ ΠΟΛ 1003/14, στο κεφάλαιο 3, που αναλύει τα παραστατικά πωλήσεων, στο άρθρο 11.2.11, αναφέρει χαρακτηριστικά:\n“Για υπηρεσίες που παρέχουν ασφαλιστικοί πράκτορες, μεσίτες ασφαλειών και ασφαλιστικοί σύμβουλοι προς ασφαλιστικές επιχειρήσεις, ασφαλιστικούς πράκτορες και μεσίτες ασφαλίσεων, καθώς και για υπηρεσίες που παρέχουν πρακτορεία ΠΡΟΠΟ, ΛΟΤΤΟ, Ιπποδρομιακού στοιχήματος και συναφών παιγνίων προς τις επιχειρήσεις που οργανώνουν τα παίγνια αυτά, το σχετικό τιμολόγιο (εκκαθάριση αμοιβών), καθόσον αφορά συνεχιζόμενη παροχή υπηρεσιών η οποία μάλιστα απαλλάσσεται από Φ.Π.Α., δύναται να εκδίδεται μέχρι το τέλος της ετήσιας περιόδου (φορολογικό έτος) των συμβαλλομένων. Διευκρινίζεται ότι, μέσω της διαδικασίας της αυτοτιμολόγησης της παραγράφου 5 του άρθρου 8, το τιμολόγιο αυτό (εκκαθάριση αμοιβών) δύναται να εκδίδεται και από τον λήπτη της υπηρεσίας.”\nΓια υπηρεσίες που παρέχουν ασφαλιστικοί πράκτορες, μεσίτες ασφαλειών και ασφαλιστικοί σύμβουλοι προς ασφαλιστικές επιχειρήσεις, ασφαλιστικούς πράκτορες και μεσίτες ασφαλίσεων, δεν εκδίδεται τιμολόγιο, αλλά τη θέση του τιμολογίου επέχει η ετήσια εκκαθάριση αμοιβών.\nΗ εκκαθάριση αμοιβών συνήθως,αν και δεν είναι υποχρεωτικό, είναι ετήσια, εφαρμοζομένων των διατάξεων περί συνεχιζόμενης παροχής υπηρεσιών.(υπάρχει δυνατότητα δηλαδή να εκδίδεται μέχρι το τέλος του φορολογικού έτους).\nΜε τη διαδικασία της αυτοτιμολόγησης, η ετήσια εκκαθάριση αμοιβών μπορεί να εκδίδεται και από το λήπτη της υπηρεσίας( δηλαδή από τις ασφαλιστικές επιχειρήσεις, ασφαλιστικούς πράκτορες και μεσίτες ασφαλίσεων).\nΠροηγούμενο άρθροΕΠΙΣΗΜΑΝΣΗ: Ποιοι επαγγελματίες εξαιρούνται από την απόδοση περιβαλλοντικού τέλους;\nΕπόμενο άρθροΜείωση φόρου νέων επαγγελματιών! Πού κρύβονται παγίδες;\nmyDATA και ασφαλιστήρια συμβόλαια!


ΣΚΕΦΤΟΜΑΣΤΕ ΕΛΛΗΝΙΚΑ: ΑΚΡΟΒΑΤΙΚΗ «βουτιά» και προσγείωση αυτοκινήτου σε σπίτι στα Χανιά. Ευτυχώς δεν βρισκόταν κανείς εκείνη την ώρα στην αυλή του σπιτιού - Δείτε τις φωτογραφίες\nΑΚΡΟΒΑΤΙΚΗ «βουτιά» και προσγείωση αυτοκινήτου σε σπίτι στα Χανιά. Ευτυχώς δεν βρισκόταν κανείς εκείνη την ώρα στην αυλή του σπιτιού - Δείτε τις φωτογραφίες\n«Απογείωση» στον αέρα και «προσγείωση» σε σπίτι έκανε ένα ΙΧ αυτοκίνητο τα ξημερώματα στην Αλμυρίδα Αποκορώνου Χανίων. Το περιστατικό συνέβη τις πρώτες πρωινές ώρες όταν ο οδηγός του ΙΧ αυτοκινήτου, Ρουμανικής υπηκοότητας...\nτην ώρα που βρισκόταν στη γέφυρα της Αλμυρίδας, έχασε τον έλεγχο του αυτοκινήτου το οποίο εξετράπη, έσπασε τα προστατευτικά κάγκελα και έκανε βουτιά από τη γέφυρα.\nΤο ΙΧ αυτοκίνητο «προσγειώθηκε» και κατέληξε στην πέργκολα κατοικίας που βρίσκεται κοντά στη γέφυρα, διαλύοντάς την.\nΕυτυχώς, ήταν ξημερώματα και δεν υπήρχαν στην αυλή του σπιτιού οι κάτοικοί του.\nΑνώνυμος 26 Ιουλίου 2017 - 2:14 π.μ.\n...Ρουμανικής υπηκοότητας την ώρα που βρισκόταν στη γέφυρα της Αλμυρίδας, έχασε τον έλεγχο του αυτοκινήτου το οποίο εξετράπη, ...Το ΙΧ αυτοκίνητο «προσγειώθηκε» και κατέληξε στην πέργκολα κατοικίας που βρίσκεται κοντά στη γέφυρα, διαλύοντάς την.(=ουσιαστικα προκειται για δολοφονους που κυκλοφορουν στους ελληνικους δρομους)


Traditional Gamer: 05/01/2010 - 06/01/2010\nΤα video games έχουν… αντίδια\nΕκτός από τις προκλητικά ελαφροντυμένες πρωταγωνίστριες, την μπόλικη βία με καρεκλοπόδαρα αίματος και την, τα τελευταία χρόνια, μεγάλη δόση σεξ η βιντεογκεϊμική βιομηχανία σοκάρει και με την επιθετική στρατηγική της. Έχετε δει εσείς ποτέ μια εταιρεία δίσκων ή κινηματογράφου να κράζει μια άλλη ή να βασίζει διαφημιστική καμπάνια εστιάζοντας στα αρνητικά του αντιπάλου;;; Όλοι με το «σεις» και με το «σας» είναι. Τι καταπληκτική ταινία που κάνατε, και τι υπέροχο CD που βγάλατε, και που τα βρήκατε αυτά τα ουάου σκηνικά και θα ξεράσω τον παστουρμά και την στραπατσάδα που έφαγα με όλη αυτή την ευγένεια. Από μέσα τους όμως εύχονται να τους καεί η μονταζιέρα και να τους γκρεμοτσακιστεί ο μπούμαν. Γιατί ο χώρος των videogames δεν είναι η Δρούζα να λένε τα καλά λόγια η μια εταιρεία στη άλλη, ούτε επίδειξη σεμέν και δαντέλας μετά τεΐου. Η τεστοστερόνη και η αδρεναλίνη είναι αυτές που οδηγούν την βιομηχανία. Μπορεί στην «δική» μας την βιομηχανία να έχουμε, στην χάση και στη φέξη, τα γλυκανάλατα μας αλλά έχουμε και τα κατάστηθα μαχαιρώματα! Ας δούμε μερικά από αυτά:\nDirect μαχαίρωμα από εταιρεία σε εταιρεία\nΗ Sony εκτός του ότι μας έκανε την καρδιά περιβόλι πίσω στο 2006 όταν ανακοίνωσε ότι δεν θα κυκλοφορήσει το PS3 στην Ευρώπη ταυτόχρονα με τις υπόλοιπες αγορές, έδωσε δικαιώματα στη Microsoft να της την πει. Και η λατρεμένη Microsoft δεν έχασε την ευκαιρία, μέχρι ποταμόπλοιο νοίκιασε για να της χαλάσει το αργοπορημένο launch ακόμη και σαρκαστική ιστοσελίδα ανέβασε:\nSony you’re late\nShouldn’t Have Kept You Waiting.org(ια)\nΕκτός από προκλητικές διαφημίσεις όπως αυτή εδώ ή αυτή την δεκαετία του ’90 η Sega είχε τόσο επιθετική στρατηγική που από τις διαφημίσεις του Mega Drive (Genesis) δεν έβλεπες τα θετικά του μηχανήματος αλλά τα αρνητικά του αντιπάλου. Το περίφημο «Genesis does what Nintendon’t» αλλά και το «Starting November 20th these things (N64, PlayStation) will become doorsteps» του 1998 πριν το launch του Dreamcast κάνουν την Sega και τους διαφημιστές της να φαίνονται αρκετά καλόπαιδα στα μάτια μας.\nSony εναντίων όλων\nΌχι που θα καθόταν με σταυρωμένα τα χέρια η Sony. Εκτός από τις κατά καιρούς προκλητικοαλαζονικές δηλώσεις δεν θα άφηνε και τις διαφημίσεις της χωρίς μια δόση κώνειου κερασμένου εξαιρετικά…\nΠιου, πιου, πιου\nΚατέβα ρε Mario κάτω αν είσαι άντρας…\nΚαρακαταdirect μαχαίρωμα από τύπο σε εταιρεία\nEGM vs Sony\n«Το PS3 δεν έχει τίτλους, είναι ακριβό, δεν πουλάει, κανείς δεν θέλει το Blu-ray, είναι τρίτο και καταϊδρωμένο», και άλλα μηνύματα «αγάπης» έστελνε ο τύπος, ηλεκτρονικός και μη, στη Sony για το στερνοπαίδι της τον πρώτο καιρό κυκλοφορίας του PS3 αλλά το EGM είναι αυτό που έκανε το μεγάλο βήμα για να ξυπνήσει την κοιμισμένη Sony…\nΠάρε, πάρε, πάρε. Εδώ η τομάτα η φρέσκια. Για γεμιστά, για σαλάτα, για PS3. Πάρε κόσμε\nNext Generation vs Nintendo\nΚάτι αντίστοιχο με αυτό που έζησε η Sony πριν λίγο καιρό είχε αντιμετωπίσει και η Nintendo με την «θερμή» υποδοχή του N64 από το κοινό και τον τύπο την προηγούμενη δεκαετία… «Δεν υπάρχουν αρκετά παιχνίδια, γιατί χρησιμοποιεί πάλι cartridges, γιατί το PlayStation είναι πρώτο» γιατί μαμά;\n7 χρόνια γρουσουζιά τουλάχιστον…μέχρι να βγει το DS δηλαδή!\nΥπάρχουν και αυτοί που θέλουν να φέρουν τις εταιρείες πιο κοντά…με τον δικό τους ανώμαλο τρόπο. Άντε μετά να πεις ότι είσαι hardcore gamer και να μην σε παρεξηγήσουν…\nVideo Games | | Jack Black Has Sex With XBOX360 PS3\nΕτικέτες Dreamcast, magazines, Mario, N64, Nintendo, PlayStation, Playstation 3, Sega, Wii, Xbox 360\nΜπορεί συμπατριώτες μου να μην φτιάχνουμε εμπορικά / δημοφιλή παιχνίδια αλλά αυτό δεν σημαίνει ότι δεν μπορούμε ως έθνος να πρωταγωνιστούμε σε αυτά! Για ποιον Έλληνα παρακαλάνε οι φαν της Nintendo; Ποιος Έλληνας γ***ει και δέρνει και παραληρούν οι φαν της Sony στο άκουσμα του ονόματος του; Ποια Ελληνίδα καίει καρδιές και σώβρακα κάθε φορά που κραδαίνει την σπάθα της;\nΑλμπίνο χασάπης εθισμένος στα στεροειδή που έχει σαν σκοπό στη ζωή του να μείνει ο μόνος Έλληνας στον πλανήτη (μη σου πω και ο μόνος άνθρωπος). Αφού έσφαξε γυναίκα και παιδί, και για να τους θυμάται έκανε τις στάχτες τους αντηλιακό, του γύρισε το μάτι και αποφάσισε να γίνει αιμοδότης… με το αίμα άλλων. Το ντεμπούτο του στην βιντεογκεϊμική σκηνή έγινε το 2005 με το God of War και αν και είναι σχετικά νέος στον χώρο έχει γίνει και ο δημοφιλέστερος Έλληνας των video games. Μετά από μια αποτυχημένη προσπάθεια αυτοκτονίας στο τέλος του πρώτου παιχνιδιού ο Kratos πήρε το όπλο του (τα φημισμένα Blades of Chaos) και δεν αφήνει ούτε ζωντανό κουνούπι. Από απλούς ανθρώπους μέχρι ζόμπι από τον Άδη ακόμη και τους θεούς του Ολύμπου, ο ιερόσυλος! Βρίσκεται αισίως στο 3ο του παιχνίδι στις επιτραπέζιες κονσόλες και περιμένουμε εναγωνίως το 2ο στις φορητές. Να δούμε αν τους σφάξει όλους τι θα κάνει στα επόμενα παιχνίδια.\nΤο ξέρατε εσείς ότι το μαλλί α λα manga ήταν μόδα στην αρχαία Ελλάδα; Ποιος διαδίδει τις φήμες ότι οι Σπαρτιάτες χτένιζαν την κοτσίδα πριν τον πόλεμο; Ψεύδη που θέλουν να σπιλώσουν το Ελληνικό πνεύμα και την κληρονομιά μας! Οι άνθρωποι έπαιρναν το gel και έκαναν το επιμελώς ατημέλητο με δυο τούφες για κέρατα πριν κατατροπώσουν τους Πέρσες. Από πού νομίζετε ότι εμπνέονται τις μιζανπλί τους οι ήρωες των Final Fantasy; Ελληνικές ρίζες έχουν και αυτοί…\nΚαι κλασσικά το Rygar είναι και αυτό μια μίξη ελληνικής μυθολογίας με ολίγην από Ρωμαϊκή - και μια πρέζα σέλινο για να νοστιμίσει. Ο Rygar ζει στο νησί Argus από το οποίο η πριγκίπισσα Harmonia απαγάγετε από τους Τιτάνες - και μαντέψτε ποιος θα την σώσει; Το franchise ξεκίνησε στο NES και στα arcades την δεκαετία του 80 και μετέπειτα κυκλοφόρησε για Playstation 2 εν έτη 2002 και ένα remake του για το Wii το 2009.\nΚαι μια πιο σύγχρονη στην παρέα των αρχαίων η Sophitia γεννήθηκε στην Αθήνα επί τουρκοκρατίας από μπαμπά φούρναρη (και μαμά Σταρ Ελλάς). Η ιστορία της ξεκινά με τον θεό Ήφαιστο να της αναθέτει να βρει το σπαθί Soul Edge. Δεν θα σχολιάσω το σενάριο γιατί θα με πούνε γραφικό! Είναι δυνατόν καλοί μου Ιάπωνες εκεί στη Namco να έρθει ο Ήφαιστος τον 16 αιώνα μ.Χ. και να σου ζητήσει και χάρη; Αφού δεν μας λέτε ότι η Sophitia συμμετείχε και στα Παναθήναια πάλι καλά! Η εν λόγω κορασίδα έκανε το ντεμπούτο της στο Soul Edge και από τότε εμφανίζεται σε κάθε επεισόδιο της σειράς Soul Calibur. Η Sophitia μανατζάρει μπούστο νούμερο 5 χωρίς σουτιέν. Μπράβο στο κορίτσι, έτσι είναι οι Ελληνίδες δεν φοβούνται σκλαβιά και βαρύτητα!\nKid Icarus (Pit)\nΤι πετάει, έχει βέλη και περιμένει sequel τα τελευταία 20+ χρόνια! Το Kid Icarus φυσικά, το παιχνίδι της Nintendo που στιγμάτισε πολύ κόσμο και που δεν λέει να αναγεννηθεί. Το παιχνίδι κυκλοφόρησε την δεκαετία του ΄80 σε NES και αργότερα σε Gameboy και από τότε δεν ξαναματαφάνηκε στα cartridge slots/disc drives των μηχανημάτων μας. Φυσικά το παιχνίδι βασίζεται στην ελληνική μυθολογία αλλά όπως και τα άλλα δεν την αντιγράφει αλλά την πολτοποιεί. Εκτός του Kid Icarus (Pit) στο παιχνίδι κάνουν την εμφάνιση τους η Medusa και η Palutena (;;;) ως αρχαίες θεές του φωτός και του σκότους αντίστοιχα. Και καλά την Medusa την ξέρουμε από την μυθολογία και από τις φιλικές εμφανίσεις που έχει κάνει σε άλλα παίγνια (καλή σουρτούκω είναι και αυτή δεν έχει αφήσει παιχνίδι για παιχνίδι) την Palutena καλοί μου σχιιστομάτηδες που την σκεφτήκατε; Από κάποιον μύθο; Θυμίζει κάτι από Ελλάδα; Καλά εδώ θα μου πείτε τον Kid Icarus τον λένε Pit, η Palutena σε πείραξε; Τι να πεις, άβυσσος η ψυχή της Nintendo!\nHonorable mentions/Τιμητικές αναφορές:\nΟ ήρωας που τον έχουν πάρει όλοι, με την καλή έννοια! Και που δεν έχει εμφανιστεί, μόνο guest στο Sex and the City δεν έχει κάνει. Από το Hercules της Disney μέχρι και το God of War III και το ξεκούδουνο Glory of Heracles (και πολλά άλλα) ο Έλληνας ημίθεος δεν έχει αφήσει video game βασισμένο στην αρχαία Ελλάδα που να μην έχει εμφανιστεί! Ο κατ’ εξοχήν πιο δημοφιλής Έλληνας ήρωας της μυθολογίας και όχι μόνο. Αλλά πρόσεχε γιατί ο Kratos ως σύγχρονος - αρχαίος ημίθεος (βγάζει νόημα;) καραδοκεί και δεν αστειεύεται!\nΟι Έλληνες του GTAIV\nDon’t fuck with the Greeks!\nΠραγματικά, τα φωτεινά μυαλά της Rockstar έχουν συλλάβει την Ελληνική καφρίλα και την έχουν αποδώσει σε όλο της το μεγαλείο! Thanks Rockstar! Άντε και το επόμενο GTA στους Γαργαλιάνους!\nΕτικέτες God of War, Nintendo, PlayStation, Rockstar


Ουκρανία: Στα χέρια των Ρώσων τα 4/5 του Σεβεροντονέτσκ – Νέοι βομβαρδισμοί στα περίχωρα του Χαρκόβου – Κεντρική Ελλάδα\nΟυκρανία: Στα χέρια των Ρώσων τα 4/5 του Σεβεροντονέτσκ – Νέοι βομβαρδισμοί στα περίχωρα του Χαρκόβου\nΤα ρωσικά στρατεύματα ελέγχουν πλέον τα 4/5 του Σεβεροντονέτσκ, πόλη – κλειδί για τη μάχη του Ντονμπάς, μετά από έναν μήνα σφοδρών συγκρούσεων. Την ίδια ώρα, εντείνονται οι βομβαρδισμοί στα περίχωρα του Χαρκόβου, όπου την Τετάρτη ακούστηκαν νέες εκρήξεις. Σε εξέλιξη βρίσκεται προσπάθεια μεταξύ Βρυξελλών και ευρωπαϊκών πρωτευουσών για την αναζήτηση κοινά αποδεκτής ευρωπαϊκής παρέμβασης στην Ουκρανία, ενόψει και της Συνόδου Κορυφής στις 23-24 Ιουνίου.\nΌπως μετέδωσε η απεσταλμένη της ΕΡΤ στο Κίεβο, Κάτια Αντωνιάδη, αναμένεται η άφιξη στο Κίεβο του Γάλλου προέδρου Εμανουέλ Μακρόν, ο οποίος επισκέπτεται τη Ρουμανία. Κάτι τέτοιο δεν έχει αποφασιστεί σύμφωνα με την Γαλλίδα κυβερνητική εκπρόσωπο Ολίβια Γκρεγκουάρ.\nΩστόσο, διπλωματικές πηγές ανέφεραν στο Reuters ότι την Πέμπτη, ο Εμανουέλ Μακρόν ενδέχεται να μεταβεί στην ουκρανική πρωτεύουσα με τον Γερμανό καγκελάριο Όλαφ Σολτς και τον Ιταλό πρωθυπουργό Μάριο Ντράγκι.\nΟ Μιχαΐλο Ποντολιάκ, σύμβουλος του Ουκρανού προέδρου, κάλεσε τους υπουργούς Άμυνας των κρατών της ΕΕ που θα συναντηθούν στις Βρυξέλλες στις 15 Ιουνίου να αποφασίσουν υπέρ της ταχείας μεταφοράς οπλισμού στην Ουκρανία. Η χώρα έχει λάβει μόνο το 10% του οπλισμού που έχει ζητήσει, σύμφωνα με την αναπληρώτρια υπουργό Εθνικής Άμυνας.\nΟ ουκρανικός στρατός υφίσταται οδυνηρές απώλειες στις μάχες με τους Ρώσους εισβολείς τόσο στο Σεβεροντονέτσκ όσο και στο Χάρκοβο, παραδέχθηκε ο πρόεδρος της Ουκρανίας.\nΟ Ουκρανός Πρόεδρος Βολοντίμιρ Ζελένσκι επανέλαβε την έκκλησή του προς τη Δύση για αποστολή περισσότερων βαρέων όπλων. Τόνισε πως η υπεράσπιση του Ντονμπάς είναι ζωτικής σημασίας και θα καθορίσει την πορεία του πολέμου.\n«Οι πιο σφοδρές μάχες είναι στο Σεβεροντονέτσκ και σε όλες τις γύρω πόλεις και κοινότητες, όπως πριν. Οι απώλειες, δυστυχώς, είναι οδυνηρές. Αλλά πρέπει να συνεχίσουμε. Είναι η πατρίδα μας» σημείωσε ο Β. Ζελένσκι.\nΤην ανάγκη για την ενίσχυση της Ουκρανίας με περισσότερο βαρύ οπλισμό προκειμένου να πολεμήσει τον ρωσικό στρατό αναγνώρισε ο Γενικός Γραμματέας του ΝΑΤΟ, Γενς Στόλτενμεργκ από τη Χάγη, λίγο πριν τη σημαντική συνάντηση των υπουργών Άμυνας της Συμμαχίας στις Βρυξέλλες την Τετάρτη όπου συζητείται και η επιτάχυνση των παραδόσεων όπλων στην Ουκρανία.\n« Συζητήσαμε αναφορικά με την ανάγκη για πιο ισχυρή και ετοιμοπόλεμη παρουσία, ακόμη μεγαλύτερη ετοιμότητα και περαιτέρω εξοπλισμό και πυρομαχικά» δήλωσε ο γ.γ. του ΝΑΤΟ.\nΗ Ρωσία ανακοίνωσε την Τετάρτη ότι κατέστρεψε αποθήκη όπλων που έχουν δωρίσει στην Ουκρανία οι χώρες μέλη του ΝΑΤΟ στην περιφέρεια Λβιβ στη δυτική Ουκρανία.\nΤο ρωσικό υπουργείο Άμυνας ανέφερε πως «πύραυλοι κρουζ υψηλής ακριβείας Kalibr κατέστρεψαν κοντά στην περιοχή Ζολοτσίβ μια αποθήκη πυρομαχικών ξένων όπλων που προμήθευσαν στην Ουκρανία οι χώρες του ΝΑΤΟ, κυρίως ολμοβόλα M777 διαμέτρου 155 χιλιοστών.\nΜε το 80% του Σεβεροντονέτσκ υπό τον έλεγχο των ρωσικών δυνάμεων, η Μόσχα ανακοίνωσε ότι θα ανοίξει ανθρωπιστικό διάδρομο για τους εγκλωβισμένους αμάχους που επιθυμούν να εγκαταλείψουν τη ρημαγμένη πόλη. Εκτιμάται ότι εκατοντάδες άμαχοι έχουν βρει καταφύγιο στο χημικό εργοστάσιο Azot. Όμως οι Ουκρανοί, έχοντας κατά νου τη Μαριούπολη, ακούνε τις ρωσικές ανακοινώσεις με φόβο και σκεπτικισμό.\nΔιορία έως το πρωί της Τετάρτης να παραδώσουν τα όπλα τους είχαν οι Ουκρανοί στρατιώτες που βρίσκονται στο χημικό εργοστάσιο Αζότ.\nΕν τω μεταξύ, η εκπρόσωπος του ρωσικού υπουργείου Εξωτερικών Μαρία Ζαχάροβα δήλωσε ότι οι θανατικές ποινές που επιβλήθηκαν σε ξένους μαχητές στο Ντονέτσκ είναι ένα ξεκάθαρο παράδειγμα για τους άλλους μισθοφόρους που πολεμούν στην Ουκρανία.\nΗ εσχάτη των ποινών επιβλήθηκε σε δύο Βρετανούς και έναν Μαροκινό που αιχμαλωτίστηκαν από φιλορωσικές δυνάμεις ενώ πολεμούσαν στο πλευρό του ουκρανικού στατού στο ανατολικό τμήμα της χώρας.\nΕντείνεται η επισιτιστική ανασφάλεια\nΜε τον πόλεμο να επιδεινώνει την επισιτιστική ανασφάλεια και τόνους σιτηρών να είναι εγκλωβισμένοι στις αποθήκες και τα λιμάνια της Μαύρης Θάλασσας, οι Ουκρανοί αγρότες αγωνιούν.\nΟ Αμερικανός Πρόεδρος, Τζο Μπάιντεν, δήλωσε ότι συνεργάζεται στενά με τους εταίρους της Ευρωπαϊκής Ένωσης για την κατασκευή προσωρινών σιλό κατά μήκος των συνόρων με την Ουκρανία, σε μια προσπάθεια να αυξηθούν οι εξαγωγικές ποσότητες σιτηρών.\n« Θα χτίσουμε σιλό, πρόχειρα σιλό, στα σύνορα με την Ουκρανία, συμπεριλαμβανομένης και της Πολωνίας, για να μπορέσουμε να μεταφέρουμε (τα σιτηρά) από βαγόνια σε αυτά τα σιλό, σε βαγόνια στην Ευρώπη και από εκεί προς τον Ωκεανό και σε όλο τον κόσμο» είπε ο Τζο Μπάιντεν.\n25 εκατομμύρια τόνοι σιτηρών εκτιμάται πως είναι εγκλωβισμένοι στην Ουκρανία.\nΠηγές: ΕΡΤ / Ρίτσα Καστάνη, Reuters, Γαλλικό Πρακτορείο, BBC, ΑΠΕ-ΜΠΕ